title: Muolaan ryhmä

text: Seuraavan päivän kuluessa ryhmän viimeisetkin joukot olivat vetäytyneet pääaseman suojiin. 6. joulukuuta tehtiin armeijakunnan esikunnan aloitteesta vastahyökkäys Muolaanjärven kaakkoispuolella noin kahden pataljoonan voimin, mutta hyökkäys ei saavuttanut mainittavaa menestystä.


title: Muolaan ryhmä

text: Karjalan kannaksen suojajoukkotaistelut talvisodassa


title: Helmut Donner

text: Helmuth Donner (s. 15. elokuuta 1941) on entinen itävaltalainen korkeushyppääjä.


title: Helmut Donner

text: Donner karsiutui Rooman 1960 olympialaisten korkeushypyssä tuloksella 195 cm. Hän voitti Itävallan mestaruuden vuosina 1959, 1960, 1961, 1963, 1964 ja 1965. Hän paransi Itävallan ennätystä tulokseen 196 cm vuonna 1959, ja 8. elokuuta samana vuonna Wienissä hän ylitti ensimmäisenä itävaltalaisena kaksi metriä. Vuonna 1960 hän ensin sivusi maansa ennätystä ja sitten paransi sen tulokseen 201 cm. Vuonna 1962 hän ylitti 202 cm ja vuonna 1963 lopullisen ennätyksensä 203 cm, joka säilyi Itävallan ennätyksenä elokuuhun 1971 saakka.


title: Karl Kotratschek

text: Karl Kotratschek (24. lokakuuta 1914 Wien, Itävalta – 4. heinäkuuta 1941 Afrikka) oli itävaltalainen yleisurheilija, jonka päälaji oli kolmiloikka.


title: Karl Kotratschek

text: Kotratschek sijoittui Berliinin 1936 olympialaisten kolmiloikassa 23:nneksi tuloksella 13,15 m. Pariisin EM-kilpailuissa hän edusti Saksaa ja saavutti pronssia tuloksella 14,73 m.


title: Karl Kotratschek

text: Kotratschek voitti Itävallan mestaruuden kolmiloikassa vuosina 1935, 1936 ja 1937 sekä pituushypyssä vuosina 1937 ja 1938. Hän paransi Itävallan kolmiloikkaennätystä tulokseen 14,43 m vuonna 1934, 14,57 m vuonna 1936 sekä tulokseen 14,92 m ja 15,28 m vuonna 1938. Viimeksi mainittu oli myös Saksan ennätys ja se säilyi Itävallan ennätyksenä kesäkuuhun 1974 saakka.


title: Michael Franck

text: Michael Franck (s. 1954) on suomalainen dokumenttielokuvaohjaaja ja tuottaja, joka toimittuaan 1970-luvulla nuoriso- ja kunnallispoliitikassa siirtyi vuonna 1980 Yleisradion toimittajaksi. Hän toimi Ylen kirjeenvaihtajana Lähi-idässä. Vuonna 1985 hän perusti oman tuotantoyhtiön Franck Media Oy, joka haettiin konkurssiin syyskuussa 2016.


title: Michael Franck

text: Franck oli 1990-luvulla yhdessä Christian Moustgaardin kanssa helsinkiläisen paikallistelevisioyhtiön ATV:n perustajia. Michael Franckin kotimaista ja kansainväistä tunnustusta saanut tuotanto kattaa 25 vuoden ajalta yhteensä noin 50 dokumenttielokuvaa, joista suurin osa on esitetty televisiossa Ylen, MTV3:n tai Nelosen kautta. Franck Median tuotanto on viime vuosina keskittynyt talouselämän ja yhteiskunnan historiallisiin prosesseihin. Yleisölle tunnettuja ovat MTV3 -kanavalla vuodesta 2004 esitetty sarja "Suvussa on yritystä, Jättiläisten synty" (2008) ja "Brändin takana" (2009). Vuodesta 2010 MTV esittää Franck Median elinkeinodokumentit yhtenäisen sarjanimikkeen "Menestyksen takana" alla.


title: Michael Franck

text: Franck aikoi 1980-luvun lopulla tuottaa pitkän animaatioelokuvan "Sindbad", joka olisi perustunut "Tuhannen ja yhden yön tarinoihin" ja "Kalevalaan". Hanke käynnistyi vuonna 1986. Kyseessä oli mittava kansainvälinen tuotanto, jota suunniteltiin ja rahoitettiin Suomessa. Elokuva oli alkujaan tarkoitus animoida Iranissa, mutta Irakin–Iranin sodan vuoksi tuotanto siirrettiin vuonna 1987 Suomeen ja vuonna 1989 lisärahoituksen saamiseksi suoraan Hollywoodiin. "Sindbadin" visuaalisen ilmeen suunnitteli alkujaan iranilainen animaattori Noureddin Zarrinkelk, Suomesta mukana olivat animaattori Sauli Rantamäki sekä sarjakuvapiirtäjät Anssi Rauhala, Jukka Murtosaari, Kivi Larmola ja Petri Hiltunen. Myöhemmin mukaan houkuteltiin myös animaatioalan ammattilaisia Yhdysvalloista, ohjaajaksi kiinnitettiin John Landis ja "Seesamtien" käsikirjoittaja Mark Saltzman muokkasi käsikirjoituksen uusiksi. Hanke kaatui Suomen 1990-luvun alun lamasta seuranneisiin rahoitusongelmiin vuonna 1992 ennen kuin elokuvaa saatiin tehtyä.


title: Michael Franck

text: Syyskuussa 2016 Michael Franckin tuotantoyhtiö Franck Media Oy hakeutui konkurssiin. Franck Media työllisti noin 20 dokumenttialan ammattilaista ja yhtiön omistajiin kuuluivat pääomistajan Michael Franckin lisäksi Nina Pulkkis ja TV-juontaja-tuottaja Peter Nyman.


title: Census of Marine Life

text: Census of Marine Life oli kymmenvuotinen vuosina 2000–2010 toiminut maailmanlaajuinen tiedeyhteisö, jossa työskenteli 2 700 tutkijaa yli 80 maasta tehtävänään tutkia, arvioida ja selittää merten monimuotoisuutta ja elämää. Se julkaisi 4. lokakuuta 2010 maailman ensimmäisen merten väestönlaskennan Lontoossa Royal Institutessa. Projektin päätteeksi tutkijat ilmoittivat löytäneensä yli 6 000 uutta eliölajia meristä.


title: Arte (yhdistys)

text: Arte ry on vuonna 1960 perustettu turkulainen taiteilijayhdistys. Yhdistyksen toiminnan tarkoituksena on tuoda esille korkealaatuista, uutta nykytaidetta Turun alueella sekä edistää taidealan ammattilaisista koostuvan jäsenistönsä verkostoitumista niin paikallisten, kansallisten kuin kansainvälisten taidetoimijoiden kanssa. Arte toimii jäsentensä edustajana sekä edunvalvojana pitäen yllä taidepoliittista keskustelua muun muassa Turun taiteilijoiden työtilakysymyksessä. Yhdistys osallistuu myös Turun Taidelainaamon toimintaan.


title: Arte (yhdistys)

text: Arte ylläpitää Turun keskustassa sijaitsevaa Titanik-galleriaa sekä kansainvälistä Titanik-äänitaideresidenssiä. Yhdistyksen 50-vuotishistoriikki julkaistiin vuonna 2012.


title: Arte (yhdistys)

text: Arte ry:n nykyisenä puheenjohtajana toimii Hertta Kiiski ja toiminnanjohtajana Elina Suoyrjö.


title: Arte (yhdistys)

text: Arten perustajat olivat osa Turun taiteilijaseurasta 1950-luvun lopulla erimielisyyksien vuoksi eronneesta taiteilijajoukosta. Artelaisten tavoitteina oli taiteilijoiden työskentelyolosuhteiden parantaminen näyttelyiden ohella. Perustajat olivat osin samoja taiteijoita, jotka olivat aiemmin toimineet taiteilijaryhmissä Ryhmä 9 ja Pro Arte 57. Jäsenistö ja kulloinkin ajankohtainen taiteellinen ilmaisu on vaihdellut ajan myötä. Alkuun 1960-luvulla artelaiset edustivat Turun koulun tyyppistä surrealistissävyistä, lyyristä ilmaisua sekä ekspressionistista realismia. Abstraktien kokeilujen rinnalla taidetta leimasi figuratiivisuus. Ensimmäisen vuosikymmenen lopulla Arteen liittyi uusia nuoria taiteilijoita. Uusrealismi yhdisti artelaisia 1970-luvulla ja ajan tapaan yhteiskunnallinen vaikuttaminen ja vasemmistolaiset yhteydet olivat pinnalla. Ilmaisu oli lyhyen tendenssivaiheen jälkeen lähintä elämänpiiriä kuvaavaa ihmisläheistä realismia.


title: Arte (yhdistys)

text: Titanik-galleria on Arten ylläpitämä näyttelytila jossa esitettävät näyttelyt ja tapahtumat valitsee Arte ry:n jäsenistöstä koostuva hallitus. Arte ry hallinnoi myös Suomen ainoaa äänitaiteeseen keskittynyttä residenssiohjelmaa kansainvälisille taiteilijoille.


title: N-oireyhtymä

text: N-oireyhtymä on äärimmäisen harvinainen oireisto, jonka piirteisiin lukeutuvat jäykkyys, näkövamma, kuurous, kehitysvammaisuus, poikkeavuudet silmissä ja leukemiavaara. Peittyvästi periytyvänä pidetty X-linkittynyt oireisto kuvattiin vuonna 1974. N oli sukunimen alkukirjain vammautuneilla, joiden tapaukset kuvattiin oireyhtymän ensimmäisessä kuvauksessa.


title: Lääketieteen historia

text: Lääketieteen historia on pitkä ja siksi osin myös hämärä. Aina on ollut ihmisiä, jotka ovat joutuneet erikoistumaan sairaiden ja heidän kipujensa kohtaamiseen. Länsimaisen lääketieteen myyttinen perustaja on kreikkalainen jumala Asklepios, joka oli tarun mukaan Apollonin poika. Käytännössä järkiperäisesti tauteihin suhtautuneen lääketieteen perusti länsimaissa Hippokrates Kosilainen, joka vaikutti 400- ja 300-luvuilla eaa. Antiikin lääketieteellisen tiedon koonsi puolestaan Klaudios Galenos 100-luvun jälkipuoliskolla. Hänen arvovaltansa ohjasi länsimaista lääketiedettä aina 1700-luvun alkupuolelle saakka. Galenoksen ajattelu perustui oppiin neljästä oletetusta ruumiinnesteestä, joita olivat keltainen sappi, musta sappi, veri ja lima. Lääkärit pyrkivät rohdoin ja ruokavaliolla palauttamaan näiden tasapainon.


title: Lääketieteen historia

text: Renessanssin aikana lääketieteen edustajat alkoivat hiljalleen tutkia ihmisruumista ruumiinavauksin. Anatomian kehitys avasi tien ihmisruumiin tarkempaan tuntemukseen. 1600-luvulla mikroskoopin keksiminen mahdollisti solujen ja verenkierron löytämisen.


title: Lääketieteen historia

text: 1700-luvulla kirurgian ja lääketieteen oppialat alkoivat yhdistyä, kun kirurgian harjoittaminen siirtyi välskäreiltä lääkäreiden hoitoon. Tällöin keksittiin myös ensimmäinen rokotus, kun isorokkoa vastaan alettiin rokottaa lehmänrokkovirusta sisältäneellä uutteella.


title: Lääketieteen historia

text: Vaikka lääketieteellä on pitkät perinteet, se saavutti vasta 1800-luvun loppupuolella erityisaseman ihmisen sairauksien hoidossa. Mikrobiteorian kehittyminen 1800-luvulla johti monen tartuntataudin hoidon löytymiseen. Kansanterveyttä koskevia toimenpiteitä kehitettiin erityisesti 1800-luvulla kun kaupunkien nopea kasvu vaati systemaattisia terveyttä koskevia toimenpiteitä. Tutkimuskeskuksia perustettiin 1900-luvun alkupuolella, usein suurten sairaaloiden yhteyteen. 1900-luvun puolivälille oli ominaista uudet biologiset hoitomenetelmät kuten antibiootit. Nämä edistykset sekä kemian, perinnöllisyystieteen ja laboratorioteknologian (kuten röntgensäteilyn) kehittyminen johtivat moderniin lääketieteeseen. Lääketiedettä muutettiin ammatillisemmaksi 1900-luvulla ja uusia työuria avautui naisille sairaanhoitajina ja lääkäreinä. 21. vuosisadalle on ominaista erittäin kehittynyt tutkimus, johon osallistuu lukuisia tieteenaloja.


title: Jos sä tahdot niin

text: Jos sä tahdot niin on Hectorin säveltämä, sanoittama ja esittämä musiikkikappale. Kappale julkaistiin albumilla "Varjot ja lakanat" vuonna 1988 ja singlenä samana vuonna. Singlen b-puolena oli kappale "Uushiljaisuus". Kappaleen on sovittanut Hector ja kappaleen jousiosuudet Ahti Marja-aho.


title: Jos sä tahdot niin

text: A. B.


title: Jos sä tahdot niin

text: Loppuvuodesta 2009 kappaleen versioivat uudelleen Jippu ja Samuli Edelmann, tammikuussa 2010 ensi-iltaan tullutta "Jos rakastat" -elokuvaa varten. Uuden sovituksen kappaleesta teki Leri Leskinen, joka myös tuotti kappaleen.


title: Jos sä tahdot niin

text:
Kappaleesta kasvoi vuodenvaihteessa 2009–2010 suuri listahitti, sillä nousi sekä single- että latauslistan kärkeen. Se oli hetken aikaa myös radiokanavien soitetuin kappale.
Kappaleen ovat levyttänyt Hectorin sekä Jipun ja Samuli Edelmannin lisäksi myös seuraavat:


title: Abdelbaset Ali Mohmed al-Megrahi

text: Abdelbaset Ali Mohmed Al Megrahi (; 1. huhtikuuta 1952 – 20. toukokuuta 2012 Tripoli) oli Libyan Airlinesin turvallisuuspäällikkö, joka tuomittiin tammikuussa 2001 elinkautiseen vankeuteen 21. joulukuuta 1988 tapahtuneesta Lockerbien pommi-iskusta. Toista iskusta syytettyä, Al Amin Khalifah Fhimahia ei tuomittu. FBI on väittänyt Megrahin työskennelleen Libyan tiedustelupalvelulle ja hän oli 10 vuotta FBI:n kymmenen etsityimmän rikollisen listalla.


title: Abdelbaset Ali Mohmed al-Megrahi

text: Megrahi syntyi Tripolissa. Hän puhui sujuvasti englantia, opiskeli Yhdysvalloissa ja vietti jonkin aikaa Isossa-Britanniassa 1970-luvulla.


title: Abdelbaset Ali Mohmed al-Megrahi

text: Yhdysvaltain ja Skotlannin viranomaiset syyttivät Megrahia ja Fhimahia pommi-iskusta vuonna 1991, mutta Libya suostui oikeudenkäyntiin vasta vuonna 1999. Se järjestettiin Alankomaissa vuonna 2000 ja oikeus julkisti päätöksensä 31. tammikuuta 2001. Megrahi todettiin syylliseksi ja vangittiin Barlinnien vankilaan Glasgow'hun. Hän valitti päätöksestä, mutta hänen valituksensa hylättiin vuonna 2002.


title: Abdelbaset Ali Mohmed al-Megrahi

text: Megrahilla todettiin lokakuussa 2008 pitkälle edennyt eturauhassyöpä. Hänen kerrottiin olevan parantumattomasti sairas ja Libya pyysi Ison-Britannian hallitusta vapauttamaan Megrahin ja päästämään tämän takaisin Libyaan. Skotlannin oikeusministeri Kenny MacAskill antoi vapauttavan päätöksen 20. elokuuta 2009.


title: Abdelbaset Ali Mohmed al-Megrahi

text: Tripoliin Megrahia vastaanottamaan oli kerääntynyt tuhansia libyalaisia ja hän myös tapasi Libyan johtajan Muammar Gaddafin. Syyskuussa 2009 hän julkaisi internet-sivustollaan runsaasti asiakirjoja, joiden kertoo todistavan syyttömyytensä.


title: Abdelbaset Ali Mohmed al-Megrahi

text: Al-Megrahi kuoli 20. toukokuuta 2012 kotonaan Tripolissa 60-vuotiaana. Hänet haudattiin seuraavana päivänä.


title: Larisa Kurkina

text: Larisa Kurkina (s. 18. joulukuuta 1973 Brjansk) on venäläinen maastohiihtäjä.


title: Larisa Kurkina

text: Venäjän viestijoukkueessa Kurkina on voittanut olympiakultaa 2006 Torinossa ja MM-hopeaa 2005 Oberstdorfissa. Hänen paras henkilökohtainen saavutuksensa arvokisoissa on 30 kilometrin perinteisen hiihtotavan yhteislähtökilpailun viides sija Oberstdorfin MM-kisoista.


title: Larisa Kurkina

text: Maailmancupin kilpailuista Kurkinan paras henkilökohtainen sijoitus on viides sija Canmoren takaa-ajokisasta tammikuulta 2008.


title: Larisa Kurkina

text: Hän piti kauden 2006–2007 taukoa oltuaan raskaana.


title: Larisa Kurkina

text: Kurkina lopetti uransa maastohiihtäjänä vuonna 2012.


title: Aljona Sidko

text: Aljona Sidko (s. 20. syyskuuta 1979 Krasnojarsk) on venäläinen hiihtäjä, joka on keskittynyt pääasiassa sprinttimatkoille.


title: Aljona Sidko

text: Sidkon paras henkilökohtainen arvokisasaavutus on vapaalla hiihtotavalla käydyn sprintin olympiapronssi 2006 Torinosta. Lisäksi hän on saavuttanut 2005 Oberstdorfin MM-kisoissa pronssia sprintin parikilpailusta. Maailmancupissa Sidko on saavuttanut yhden osakilpailuvoiton vapaan hiihtotavan sprinttikilpailussa Nové Městossa joulukuussa 2005.


title: Aljona Sidko

text: Sidko on naimisissa ja hänellä on yksi lapsi. Hänen harrastuksiaan ovat tietokoneet ja internet. Seuratasolla hän edustaa Dynamoa.


title: Aljona Sidko

text: Sidko antoi positiivisen dopingnäytteen Moskovan lähellä käydyssä kilpailussa 26. joulukuuta 2009. Venäjän hiihtoliitto määräsi hänet kahden vuoden kilpailukieltoon.


title: Juodaan viinaa

text: Juodaan viinaa on Hectorin säveltämä, sanoittama ja esittämä musiikkikappale vuodelta 1990. Kappale julkaistiin albumilla "Yhtenä iltana" ja singlenä, jonka b-puolena oli kappale "Illat pitenee". Kappaleen sovittivat Hector ja Pave Maijanen. "Juodaan viinaa" on tunnetuimpia suomalaisia juomalauluja.


title: Juodaan viinaa

text: Kappaleesta ovat tehneet levytetyt coverversiot Jope Ruonansuu vuonna 1993 (kappaleen nimenä "Juodaan vodkaa"), Chip ja Dale vuonna 2006, Antti Westman vuonna 2008, Sami Hintsanen vuonna 2009 ja Korpiklaani niin ikään vuonna 2009.


title: Suurenmoinen tyttö

text: Suurenmoinen tyttö on Hectorin säveltämä, sanoittama ja esittämä musiikkikappale. Se julkaistiin albumilla "Nuku idiootti" vuonna 1987 ja vinyylisinglenä samana vuonna. Singlen b-puolena oli kappale "Jossain jysähtää". Kappaleen sovittivat Hector, Jukka Hakoköngäs ja Jukka Linkola.


title: Suurenmoinen tyttö

text: Kappaleesta ovat tehneet levytetyn cover-version kansanmusiikkiyhtye Värttinä vuonna 1996 ja Mari Rantasila vuonna 2008.


title: Renata Stopiglia

text: Renata Stopiglia on brasilialainen lintutieteilijä.


title: Renata Stopiglia

text: Stopiglia opiskeli biologiaa São Paulon yliopistossa ja valmistui vuonna 2001. Hän valmistui biologian maisteriksi Rio de Janeiron Museu Nacionalissa vuonna 2006 ja valmistelee väitöskirjaansa pöyhijäorneerojen ("Synallaxis"), rantaorneerojen ("Certhiaxis"), pitkäpiikkipyrstön ("Schoeniophylax"), punasilmätyrannin ("Poecilurus") ja punaolkaorneeron ("Gyalophylax") luokittelusta.


title: Renata Stopiglia

text: Stopiglia työskentelee tutkijana Museu Nacionalin lintutieteen osastolla.


title: Rik de Voest

text: Rik de Voest (s. 5. kesäkuuta 1980 Milano, Italia) on eteläafrikkalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 110 elokuussa 2006 ja nelinpelissä sijalle 39 huhtikuussa 2009. Grand Slam -turnauksissa hän on kaksi kertaa selviytynyt toiselle kierrokselle. Hän on voittanut kaksi ATP-turnausta nelinpelissä. Hän on edustanut Etelä-Afrikkaa Davis Cupissa 21 maaottelussa vuosina 2002–2011.


title: Rik de Voest

text: Yhdysvaltain avoimissa 2007 de Voest voitti ensimmäisellä kierroksella Thierry Ascionen, mutta hävisi toisella kierroksella John Isnerille. Wimledonissa 2011 hän voitti avauskierroksella Rubén Ramírez Hidalgon. Toisella kierroksella hän hävisi Fernando Gonzálezille.


title: ASIC

text: ASIC () tarkoittaa mikropiiriä, joka on suunniteltu johonkin tiettyyn käyttötarkoitukseen. Termin tavanomaisin suomenkielinen vastine lienee "sovelluskohtainen mikropiiri".


title: ASIC

text: Kuten mikropiirit yleensäkin, sovelluskohtaiset mikropiirit voivat olla joko analogisia, digitaalisia tai yhdistelmäpiirejä jotka sisältävät sekä analogisia että digitaalisia osia. Tyypillisiä analogisia osia ovat esimerkiksi vahvistimet, analogiset suotimet, oskillaattorit ja erilaiset radiotekniset piirit. Digitaalisia osia ovat taas erilaiset digitaalipiirit, yksinkertaisimmillaan yksittäiset logiikkaportit, mutta jopa kokonaisia suoritinytimiä voidaan integroida monimutkaisimpiin piireihin, joita kutsutaan järjestelmäpiireiksi (SoC, System-on-a-chip).


title: ASIC

text: Sovelluskohtaisia mikropiirejä käytetään runsaasti elektronisissa laitteissa kuten kelloissa, matkapuhelimissa, sykemittareissa, mikroaaltouuneissa, mp3-soittimissa, televisioissa jne. - sekä myös tietokoneiden laiteohjaimissa. Sulautetuissa järjestelmissä sama toiminto voidaan usein toteuttaa vaihtoehtoisesti joko sovelluskohtaisella mikropiirillä, ohjelmoitavalla mikropiirillä kuten FPGA:lla, tai ohjelmallisesti mikroprosessorin avulla, riippuen suorituskykyvaatimuksista ja tuotteen valmistusmääristä. ASIC-piirien suunnittelu on tyypillisesti erittäin kallista ja hidasta, mutta kappalehinta suurissa erissä pieni. Tämän takia ASIC-piirejä käytetään tyypillisesti laitteissa, joita valmistetaan suuria määriä. ASIC-piirejä käytetään myös jos halutaan säästää piirilevyn pinta-alaa tai minimoida tehonkulutus. Joihinkin erittäin suorituskykykriittisiin tehtäviin ASIC-piiri saattaa olla myös ainoa realistinen vaihtoehto. Tuotteen kopiointia voidaan myös vaikeuttaa käyttämällä ASIC-piirejä.


title: Kings of Modesty

text: Kings of Modesty on suomalainen metallimusiikkia soittava yhtye Järvenpäästä. Yhtye perustettiin jo vuonna 1994 kitaristi Samuel Hjeltin ja rumpali Rane Simoisen johdosta. Sen jälkeen kosketinsoittaja Mikael Hjelt ja basisti Henkka Tuura liittyivät bändiin. Silloin vielä bändi oli Face of Modesty -nimen alla. Neljä vuotta myöhemmin laulaja Jason Flinck liittyi mukaan ja siten muodostui nykyinen kokoonpano ja nimi vaihdettiin nykyiseen. Samuel Hjelt on tuttu hard rock -yhtye Ancarasta ja laulaja Jason Flinck Brother Firetribe -nimisestä bändistä. Vuonna 2009 ilmestyi yhtyeen debyyttialbumi nimeltä "Hell or Highwater". Yhtye kuvasi ensimmäisen musiikkivideon kappaleesta "Never Touched the Rainbow" huhtikuussa 2010.


title: Helmimuura

text: Helmimuura ("Hylophylax naevius") on Etelä-Amerikassa tavattava puumuuriin kuuluva varpuslintu.


title: Helmimuura

text: Kooltaan helmimuura on noin 11,5 cm. Koiraan päälaki ja otsa ovat väriltään harmaat. Yläselkä on väritykseltään ruskeanharmaa ja alaselkä musta. Alaselässä on runsaasti kyyneleen muotoisia vaaleita pilkkuja. Mustissa siivissä on kolme valkoista juovaa. Lyhyehkö pyrstö on ruskea. Koiraan kurkku on musta ja valkoisessa rinnassa on suurien mustien pilkkujen muodostama juova. Vatsa on valkoinen ja kyljet ruskehtavat. Helmimuuranaaras muistuttaa koirasta, mutta siipijuovat ovat kellertävämmät ja kurkku on valkoinen.


title: Helmimuura

text: Helmimuuraa tavataan Guyanassa, Ranskan Guyanassa, Surinamessa, Venezuelassa, Kolumbiassa, Ecuadorin ja Perun itäosissa, Pohjois-Boliviassa ja Amazonasin alueen Brasiliassa. Lajin elinympäristöä ovat kosteiden sademetsien ja makeavetisten suometsien tiheä aluskasvillisuus. Lajia tavataan aina 1 100 metrin korkeuteen merenpinnasta.


title: Helmimuura

text: Helmimuurat elävät yleensä pareittain ja liikkuvat lähellä maata. Ne eivät liity sekaparviin eivätkä yleensä seuraa muurahaisryhmiä, toisin kuin monet muun heimonsa lajit.


title: Helmimuura

text: Helmimuura on yksiavioinen ja pariutuu koko elämänsä ajaksi. Naaras munii kaksi munaa, joita myös koiras hautoo. Molemmat vanhemmat osallistuvat kuoriutuneiden poikasten hoitamiseen. Helmimuuran ravinto koostuu hyönteisistä ja muista niveljalkaisista eläimistä. Ravintoaan lintu etsii kasvillisuuden joukosta.


title: Sammy Salminen

text: Sammy Salminen on suomalainen laulaja. Tällä hetkellä hän vaikuttaa hard rock/heavy metal -yhtye Ancarassa. Hän on vieraillut Raskasta joulua -kokoelma-albumilla vuonna 2004.


title: Gustaf Rudebeck

text: Gustaf Rudebeck (30. lokakuuta 1913 Helsingborg – 28. elokuuta 2005 Lund) oli ruotsalainen eläintieteilijä.


title: Gustaf Rudebeck

text: Nuorena Rudebeck tutki hyönteisiä, etenkin ampiaisten ja perhosten muuttoa ja vaelluksia. 1930-luvulla hän opiskeli Lundin yliopistossa ja keskittyi lintuihin. Rudebeck tutki Lundin ympäristön niittyjen ja ketojen linnustoa, kunnes asettui havainnoimaan Falsterbon niemen näkyvää muuttoa. Vuosien 1942–1944 aineistosta hän laati lintujen muuttoa käsittelevän väitöskirjansa "Studies on bird migration based on field studies in southern Sweden" vuonna 1950. Rudebeckin työn innostamana perustettiin Falsterbon lintuasema ja Lundin yliopistossa panostettiin voimakkaasti näihin päiviin saakka jatkuneeseen muuttolintutukimukseen.


title: Gustaf Rudebeck

text: Rudebeckin toinen päätyö oli Oikoksessa vuosina 1950–1951 julkaistu "The choice of prey and modes of hunting of predatory birds with special reference to their selective effect", missä hän osoitti lintuja saalistavien petolintujen epäonnistuvan useimmissa saalistusyrityksissä: vain 8 % yrityksistä onnistui. Tutkimusaineistona hänellä oli uskomattomat lähes 700 havaintoa varpushaukkojen, ampuhaukkojen, muuttohaukkojen ja merikotkien saalistusyrityksistä.


title: Gustaf Rudebeck

text: Vuosina 1950–1951 Rudebeck vieraili Etelä-Afrikassa tutkimassa selkärangattomia ja lintuja. Hän palasi Pretoriaan perheensä kanssa 1954 ja asui siellä vuoteen 1956 saakka, työskennellen Transvaalin museon lintusoaston kuraattorina. Tutkimustensa tuloksia hän julkaisi, yhdessä Bertil Hanströmin ja Per Brinckin kanssa, 15-osaisena sarjana "South African Animal Life", jota julkaistiin vuosina 1955–1974.


title: Gustaf Rudebeck

text: Palattuaan Ruotsiin Rudebeck toimi Tukholman luonnonhistoriallisen museon lintuosaston kuraattorina 1958–1965 ja sitten Lundin yliopiston eläinmuseon johtajana. Hän jäi eläkkeelle vuonna 1978, minkä jälkeen hän työskenteli emeritusprofessorina eläinekologian laitoksella järjestäen ja kopioiden havaintoaineistojaan seitsemältä vuosikymmeneltä tulevien tutkijoiden käyttöön. Rudebeck oli luonnonsuojelija ja herätti keskustelua lintukantojen muutoksista. Hän kiinnitti huomiota muun muassa kangaskiurun muuttajamäärien jyrkkään taantumiseen ja merimetson räjähdysmäiseen kannankasvuun Itämerellä.


title: Piuhan seisake

text: Piuhan seisake () on Uudenkaupungin radan varressa sijaitseva lakkautettu seisake. Se valmistui Maskuun radan myötä vuonna 1923 ja vuosien saatossa seisakkeen lähistölle kasvoi parin sadan asukkaan taajama. Piuha muutettiin laiturista miehittämättömäksi seisakkeeksi 1.7.1949. Seisake siirrettiin uuteen paikkaan vuonna 1964, jolloin seisakkeen paikka siirtyi 150 metriä Uuteenkaupunkiin päin.


title: Piuhan seisake

text: Henkilöliikenne seisakkeelta lakkautettiin toukokuussa 1974 ja tavaraliikenne kesäkuussa 1975. Laiturirakennus ja sivuraiteet purettiin myöhemmin. Tontti rakennuksineen siirtyi Senaatti-kiinteistöjen myyntilistalle vuonna 2007, jolloin myyntiin tuli 1,5 hehtaarin tontilla sijaitseva pieni asunto, sauna ja kaksi ulkorakennusta. Ne siirtyivät uudelle omistajalle vuoden 2008 alkupuolella.


title: Juha Wahlsten

text:
Juha ”Juice” Wahlsten on suomalainen kitaristi. Tällä hetkellä hän soittaa hard rock-/heavy metal -yhtye Ancarassa.
Martti Saarinen band


title: Oslo Spektrum

text: Oslo Spektrum on suurehko areena, joka sijaitsee Oslossa, Norjassa. Areenalla järjestetään esimerkiksi konsertteja ja laulukilpailuita. Se on yleensä MGP Nordic -laulukilpailun Norjan karsinnan tapahtumapaikka. Lisäksi siellä pidettiin Eurovision laulukilpailu vuonna 1996. Areenalle mahtuu noin 9 000 katsojaa.


title: Nissilä

text: Nissilä on Vieremän kunnan ja Itä-Suomen läänin pohjoisin kylä. Vielä 1500-luvun alkuun kylä oli erämaata ja kuului saamelaisten, karjalaisten, pohjalaisten ja hämäläisten eränkäyntialueeseen. Kylän alue kuului silloin vielä Venäjään Pähkinäsaaren rauhan mukaisesti.


title: Nissilä

text: Varhaisimmat merkit ihmisen liikkumisesta Nissilästä on tavoitettu selvimmin Luvejoen varresta. Koivumäen tilan pelloista on tehty löytöjä, joiden perusteella on todettu alueella olleen esikeraamisen ajan (6500-4200 eaa.) eli Suomusjärven kulttuurin asuinpaikan. Samaan aikaan liittyviä yksittäisiä löytöjä on myös Nissilän Joenpolven ja Marttisenjärven Kumpulan tiloilta. Varhaisen metallikauden löytöjä on löydetty suhteellisen vähän Pohjois-Savossa. Viikinkiaikaisia (n.800 -1050 jaa.) löytöjä ovat Rahajärveltä löytynyt pronssinen hevosenkenkäsolki ja Kauppilanjoen suulta löydetyt kaksi rautakirvestä. Valkeiskylästä löytynyt tulusrauta on niin ikään rautakauden lopun muotoa. Niin Nissilässä kuin muuallakin Pohjois-Savossa eletään pitkälle historialliseen aikaan ennen kuin asukkaista saadaan taas havaintoja.


title: Nissilä

text: Nissilä ja koko pohjoisosa Ylä-Savosta kuului karjalaisen heimon nautinta-alueeseen. Muodollisesti se oli oikeutettua Ruotsin valtakunnan ja Novgorodin ruhtinaskunnan rauhansopimuksen v. 1323 mukaan. Vasta vuonna 1595 Täyssinän rauhan jälkeen Pohjois-Savon laskettiin kuuluvan Ruotsin valtakuntaan. Paitsi karjalaisia, Pohjois-Savossa liikkui myös savolaisia ja hämäläisiä erämiehiä ja alueilla asui myös lappalaisia. Lappalaisperäisiä nimiä ovat esimerkiksi Kotasaari, Nissilän Rotimojärvi, Hällämöjärvet, Valkeisten Poromäki ja Salahmi.


title: Nissilä

text: Kylä nimi oli 1500-luvun kartoissa NysLax ('uusi lahti' tai 'uusi alue'). Loppupääte "lax" viittaa ruotsin sanastossa tunnettuun sanaan, joka tarkoittaa alue, avara, aava. Nykyisen nimensä Nissilä on saanut ensimmäisestä vakituisesta asukkaastaan Paul (Paavo) Nissisestä, jonka talo merkittiin verotietoihin 1530-luvulla. Silloinen Nissisen tila on ollut pinta-alaltaan 30 000 ha.


title: Nissilä

text: Elinkeinoina 1500-luvulla kylässä oli eränkäynti, tervanpoltto ja kaskimaatalous. Luontainen kaupankäyntisuunta oli Ouluun, jonne tervakuljetukset ohjattiin Oulunjärven vesireittejä pitkin. Ouluun oli jo 1700 luvun alussa myös reitti maitse, joka oli muodostunut ilmeisesti jo paljon varhaisemmin erämiesten liikkuessa alueella. Reitit mudostuiva usein harju-alueilla joita pitkin myös riistaeläimet kuten esim. hirvet siirtyilevät talvehtimis tai ruokapaikoilleen. Reittiä kutsuttiin purilastieksi, koska se oli muodostunut kolmi-uraiseksi hevosten jäljessä vetämien purilaiden vuoksi. Reitti kulki Nissilästä Hällämönharjun kautta Salmijärvelle ja sieltä Kestilän kautta Piippolaan ja Ouluun. 1700-luvulla Ruotsin kuningas määräsi rakennettavaksi maantien Iisalmesta Ouluun. Liikkuminen ja kaupankäynti vilkastui alueella huomattavasti. Tien rakentaminen toi myös ongelmia, koska se mahdollisti esim. Suomen sodan laajenemisen Savon alueelle.


title: Nissilä

text: Nissilän paikannimissä on huomattava määrä sellaisia, jotka ovat saaneet nimensä Isonvihan aikaisista tapahtumista, esim. Tykkimäki, Kalmankangas, Kalmanuo, Hautakangas, Vihotti ja Piilola. Jokaiseen paikkaan liittyy tapahtumia, jotka ajoittuvat Isonvihan ajalle. Myöhemmin myös Saimaan reittiä hyödynnettiin kaupankäynnissä Viipuriin saakka. Viipurista tuotiin kankaita silkkiä sekä myöhemmin myös huonekaluja, eli mööpeleitä kuten silloin puhuttiin.


title: Mika Rajala

text: Mika Rajala on suomalainen basisti. Tällä hetkellä (joulukuu 2009) hän vaikuttaa hard rock-/heavy metal -yhtye Ancarassa.


title: Timo Rajala (rumpali)

text: Timo Rajala on suomalainen rumpali. Hän vaikutti hard rock-/heavy metal -yhtye Ancarassa. Rajala oli ainoa jäsen yhtyeessä, joka oli aivan alusta asti mukana Ancarassa ja sitä ennen olevissa bändeissä Metal Circus (1985–1992) ja Resistance (1992–1995).


title: Maurice Manificat

text: Maurice Manificat (s. 4. huhtikuuta 1986 Sallanches, Ranska) on ranskalainen maastohiihtäjä.


title: Maurice Manificat

text: Manificat sai junioreiden MM-kilpailuissa pronssia 4 × 10 kilometrin viestissä Rovaniemellä 2005. Alle 23-vuotiaiden MM-kilpailuissa hän sai pronssia 30 kilometrin vapaan hiihtotavan yhteislähtökilpailussa Malles'ssa 2008 ja voitti maailmanmestaruuden 15 kilometrin vapaan hiihtotavan kilpailussa Praz de Lys Sommandissa 2009. Aikuisten arvokilpailuihin hän osallistui ensimmäisen kerran Liberecin MM-kisoissa 2009. Hän oli kuudes 15 kilometrin vapaan hiihtotavan kilpailussa Vancouverin olympialaisissa 2010. Oslon MM-kilpailuissa 2011 hän oli kuudes 15 kilometrin perinteisen hiihtotavan kilpailussa. Sotšin olympialaisissa 2014 Manificat hiihti toisen osuuden Ranskan pronssia saavuttaneessa viestijoukkueessa ja sijoittui yhdeksänneksi 30 kilometrin yhdistelmäkilpailussa. Falunin MM-kilpailuissa 2015 hän sai 15 kilometrin vapaan hiihtotavan kilpailussa hopeaa, hiihti toisen osuuden Ranskan pronssiviestijoukkueessa, oli 30 kilometrin yhdistelmäkilpailussa viides ja 50 kilometrin perinteisen kilpailussa viidestoista. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa yhdeksänneksi ja yhdistelmäkilpailussa 14:nneksi. Pyeongchangin talviolympialaisissa 2018 Manificat oli 30 kilometrin yhdistelmäkilpailussa ja 15 kilometrin vapaan hiihtotavan väliaikalähdössä viides. 4×10 kilometrin viestissä ja vapaan hiihtotavan parisprintissä Manificat oli mukana Ranskan pronssimitalijoukkueessa.


title: Maurice Manificat

text: Manificat kilpaili maailmancupissa ensimmäisen kerran La Clusaz'ssa joulukuussa 2006. Ensimmäiset maailmancuppisteensä hän sai oltuaan 24:s Liberecin 11,4 kilometrin kilpailussa helmikuussa 2008. Hän oli sijoittunut parhaimmillaan 11:nneksi ennen kuin saavutti ensimmäisen palkintokorokepaikkansa, kolmannen sijan Davosin 15 kilometrin vapaan hiihtotavan kilpailussa joulukuussa 2009. Ensimmäisen maailmancupin osakilpailuvoittonsa hän saavutti maaliskuussa 2010 yhdistelmäkilpailussa Lahdessa. Saman kauden maailmancupin finaalitapahtumassa Falunissa hän sijoittui toiseksi ja maailmancupin kokonaispisteissä viidenneksi. Kaudella 2010–2011 hän oli kolmas Rybinskin yhdistelmäkilpailussa ja toinen Lahden yhdistelmäkilpailussa.


title: Maurice Manificat

text: Manificat sijoittui kaudella 2011–2012 toiseksi Davosin 30 kilometrin vapaan hiihtotavan kilpailussa ja kahdeksanneksi maailmancupin kokonaiskilpailussa. Kaudella 2012–2013 hän voitti Canmoren 30 kilometrin yhdistelmäkilpailun. Kaudella 2013–2014 Manificat voitti Davosin 30 kilometrin vapaan hiihtotavan kilpailun. Kaudella 2014–2015 hän oli toinen Östersundin vapaan hiihtotavan 15 kilometrillä. Kaudella 2015–2016 hän sijoittui toiseksi Davosin vapaan hiihtotavan 30 kilometrillä ja voitti Nové Měston 15 kilometrin vapaan hiihtotavan kilpailun. Falunissa hän oli kolmas 10 kilometrin perinteisen hiihtotavan kilpailussa. Ski Tour Canadalla hän oli nopein viimeisen etapin, Canmoressa käydyn 15 kilometrin perinteisen hiihtotavan takaa-ajokilpailun osuusajoissa. Maailmancupin kokonaiskilpailussa hän sijoittui viidenneksi ja normaalimatkojen cupissa toiseksi.


title: Maurice Manificat

text: Manificat sijoittui kaudella 2016–2017 Tour de Skin kokonaiskilpailussa neljänneksi. Viimeisen etapin osuusajoissa hän oli nopein. Kaudella 2017–2018 hän oli Rukan Nordic Opening -tapahtuman päättäneen 15 kilometrin vapaan hiihtotavan osuusaikojen nopein. Joulukuussa hän voitti Davosin 15 kilometrin vapaan hiihtotavan kilpailun ja oli Toblachin 15 kilometrin vapaan kilpailussa toinen. Maailmancupin kokonaiskilpailussa hän sijoittui kahdeksanneksi ja normaalimatkojen cupissa viidenneksi.


title: Maurice Manificat

text: Manificat sijoittui kaudella 2018–2019 toiseksi Davosin 15 kilometrin vapaan hiihtotavan kilpailussa ja voitti Ulricehamnin 15 kilometrin vapaan hiihtotavan kilpailun.


title: Oikos (lehti)

text: Oikos on vuonna 1949 perustettu ekologiaan keskittyvä tieteellinen julkaisu, jota toimitetaan Lundin yliopistossa Ruotsissa.


title: Oikos (lehti)

text: Oikoksen perusti Nordic Society Oikos, joka koostui joukosta pohjoismaisia ekologeja. Tavoitteena oli tiivistää pohjoismaisten ekologien yhteistyötä, joka oli pirstoutunut toisen maailmansodan kaaoksessa, sekä luoda julkaisukanava kasvavalle ekologian tieteenhaaralle. Ajan kuluessa kirjoittajakunta on laajentunut maailmanlaajuiseksi. Vuonna 1978 perustettu Ecography, aikaisemmin Holartic Ecology, toimii Oikoksen sisarjulkaisuna.


title: Oikos (lehti)

text: Oikoksen päätoimittajina ovat toimineet:


title: Samuel Hjelt

text: Samule Hjelt on suomalainen kitaristi. Hän soitti hard rock-/heavy metal -yhtye Ancarassa ja nykyään vaikuttaa Kings of Modesty -nimisessä bändissä. Hän oli perustamassa kyseistä yhtyettä.


title: Falsterbon lintuasema

text: Falsterbon lintuasema on Ruotsissa, Skånen lounaiskärjessä sijaitsevassa Falsterbon niemessä toimiva lintuasema.


title: Falsterbon lintuasema

text: Falsterbon lintuaseman toiminta alkoi virallisesti vuonna 1955, mutta jo kauan ennen sitä niemen kärjessä oli havainnoitu lintujen syysmuuttoa. Sven Nilsson kuvaili kirjoituksessaan "Skandinavisk Fauna" (1858) paikallisten metsästäjien menetelmiä näiden pyydystäessä metsiköissä yöpyviä haukkoja (jopa 80 yksilöä yössä). Gustaf Rudebeckin muuttolintututkimuksen innoittamana ryhdyttiin lintuaseman perustamistoimiin 1950-luvun alussa. Lintuaseman omistaa Skånen lintutieteellinen yhdistys (Skånes Ornitologiska Förening) ja aseman toiminta on aatteellisella, ei virallisella tai kaupallisella, pohjalla.


title: Annise Parker

text: Annise Parker (s. 17. toukokuuta 1956 Houston, Yhdysvallat) on yhdysvaltalainen demokraattipoliitikko. Hän toimi Houstonin kaupungin controllerina vuodesta 2004 lähtien, kunnes astui Houstonin pormestarin virkaan 2. tammikuuta 2010.


title: Annise Parker

text: Parker on homoseksuaali, ja hänen valintansa myötä Houstonista tuli Yhdysvaltain suurin kaupunki, jolla on avoimesti seksuaalivähemmistöön kuuluva pormestari.


title: Annise Parker

text: Annise Parker syntyi ja varttui Houstonin Spring Branchin kaupunginosassa. Hänen äitinsä oli kirjanpitäjä ja hänen isänsä työskenteli Punaiselle Ristille. Vuonna 1971, Parkerin ollessa 15-vuotias, perhe muutti kahdeksi vuodeksi Saksan Mannheimissa sijaitsevaan Yhdysvaltojen armeijan tukikohtaan. Saksassa Parker työskenteli vapaaehtoisena Punaisen Ristin nuorisojärjestössä.


title: Annise Parker

text: Parker aloitti opiskelun Ricen yliopistossa vuonna 1974 ja valmistui vuonna 1978.


title: Annise Parker

text: Ennen poliittisia virkatehtäviä Parker työskenteli öljy- ja kaasualalla lähes 20 vuotta, joista 18 Mosbacher Energyssä. 1980-luvun loppupuolelta vuoteen 1997 asti hän oli myös osakkaana Inklings Bookshop -kirjakaupassa. Vuosina 1995–1997 Parker toimi Neartownin kaupunginosayhdistyksen puheenjohtajana.


title: Annise Parker

text: Parker on ollut yhdessä puolisonsa Kathy Hubbardin kanssa vuodesta 1990 lähtien. He ovat adoptoineet kaksi lasta.


title: Morgan Motor Company

text: Morgan Motor Company on H.F.S. Morganin vuonna 1909 perustama brittiläinen autotehdas. Nykyisin yhtiön johdossa on hänen pojanpoikansa Charles Morgan.


title: Morgan Motor Company

text: Morganin ensimmäiset automallit olivat autoveron välttämiseksi kolmipyöräisiä. Ensimmäinen nelipyöräinen malli oli 4/4.


title: Morgan Motor Company

text: Morgan valmistaa kaikki autonsa käsityönä, minkä vuoksi tilatun auton saaminen voi kestää 1-2 vuotta.


title: Leonid Slutski (jalkapalloilija)

text: Leonid Slutski (, s. 4. toukokuuta 1971) on venäläinen jalkapallovalmentaja ja entinen maalivahti. Kesästä 2018 lähtien hän on toiminut SBV Vitessen päävalmentajana.


title: Leonid Slutski (jalkapalloilija)

text: Slutskin oma pelaajaura maalivahtina jäi varsin lyhyeksi. Hän kerkesi pelata vain 13 ottelua FK Zvezda Gorodishchessa, kunnes joutui jättämään pelikentät polvivamman vuoksi 19-vuotiaana. Slutski loukkaantui pudoten puusta pelastaessaan naapurin kissaa.


title: Leonid Slutski (jalkapalloilija)

text: Pelaajauran päätyttyä enennaikaisesti Slutski oli vuosia sivussa jalkapallotehtävistä. Vuonna 2000 hän aloitti valmentajana FK Olimpia Volgogradissa, joka aloitti tuolloin ammattilaistaipaleens Venäjän kakkosdivisioonassa. Pari vuotta myöhemmin hän siirtyi FK Uralan Elistan reservijoukkueen apuvalmentajaksi ja 2003 seuran päävalmentajaksi. Hän jätti talousvaikeuksista kärsivän joukkueen 2004 ja siirtyi FK Moskovan reservijoukkueen valmentajaksi. Vuonna 2005 hänestä tuli seuran päävalmentaja Valeri Petrakovin jätettyä tehtävänsä.


title: Leonid Slutski (jalkapalloilija)

text: FK Moskovassa Slutski teki läpimurtonsa venäläiseen valmennuseliittiin johdattamalla seuran Venäjän valioliigassa sijoille kuusi ja neljä. Kaudella 2007 seura taisteli myös Venäjän cupin voitosta, mutta taipui loppuottelussa paikallisvastus FK Lokomotiv Moskovalle jatkoajalla 1–0. Kaudeksi 2008 Slutski siirtyi PFK Krylja Sovetov Samaran peräsimeen ja johdatti seuran komeasti kuudenneksi. Lokakuussa 2009 hän jätti Krylian ja siirtyi PFK TsSKA Moskovan päävalmentajaksi. Slutskin johdolla TsSKA selviytyi jatkoon Mestarien liigan lohkovaiheesta ensimmäistä kertaa seuran historiassa.


title: Leonid Slutski (jalkapalloilija)

text: Slutskin johdolla TsSKA jatkoi historiallista euromenestystään myös kauden 2009/10 jälkipuoliskolla pudottamalla Sevillan jatkosta ensimmäisellä pudotuspelikierroksella ja etenemällä ensi kertaa seuran historiassa Mestarien liigan puolivälieriin. TsSKAn tie katkesi puolivälierissä sittemmin mestaruuden voittanutta FC Internazionale Milanoa vastaan yhteismaalein 2–0. Liigassa TsSKA sijoittui kaudella 2010 hopealle. Ratkaisevassa päätöskierroksen ottelussa Slutskin suojatit kukistivat paikallisvastustaja Spartakin 3–1. TsSKA jatkoi hyviä otteitaan Slutskin alaisuudessa ja kaudella 2012/13 se juhli Venäjän liigamestaruutta seitsemän vuoden tauon jälkeen. Sluski luotsasi TsSKA:n myös Venäjän cupin mestaruuteen. Kaudella 2013/14 seura voitti toisen perättäisen liigamestaruuden.


title: Leonid Slutski (jalkapalloilija)

text: 7. elokuuta 2015 hänestä tuli Venäjän jalkapallomaajoukkueen valmentaja jatkaen samalla myös TsSKA:n valmentajana. Slutskin johdolla Venäjä voitti kolme viimeistä EM2016-karsintaotteluaan ja eteni lohkonsa kakkosena lopputurnaukseen. Kaksoisrooli ei heikentänyt Slutskin valmentamana TsSKA:n esityksiä, vaan hän johdatti joukkueen kolmatta kertaa Venäjän mestariksi kaudella 2015/16.


title: Leonid Slutski (jalkapalloilija)

text: EM-lopputurnaukseen 2016 Slutski valitsi kokeneen joukkueen. Avausottelussa Venäjä venyi lisäajalla 1–1 tasapeliin Englantia vastaan. Päähuomion keräsi kuitenkin Venäjän ja Englannin kannattajien rajut yhteenotot Marseillen kaduilla sekä stadionilla. UEFA antoi tapahtumien jälkeen Venäjälle ehdollisen rangaistuksen kisoista sulkemisesta. Venäjän peliesitys kentällä jäi varsin heikoksi, eikä Slutski saanut puhallettua joukkueeseensa taistelutahtoa. Venäjä hävisi ottelunsa Slovakialle 2–1 ja Walesille 3–0. Näin turnaus päättyi alkulohkoon. Venäjän esitys Walesia vastaan oli todella ponneton, mikä kirvoitti kovaa kritiikkiä joukkuetta kohtaan. Ottelun jälkeen Slutski ilmoitti jättävänsä maajoukkuevalmentajan tehtävät.


title: Leonid Slutski (jalkapalloilija)

text: Joulukuun alussa 2016 Slutski jätti tehtävänsä TsSKA:n päävalmentajana joukkueen pudottua Mestarien liigasta.


title: Leonid Slutski (jalkapalloilija)

text: Kesäkuussa 2017 Slutskista tuli Englannin Mestaruussarjaan pudonneen Hull Cityn päävalmentaja. Slutski oli ensimmäinen venäläisvalmentaja englantilaisen seurajoukkueen peräsimessä. Menestys Hullissa jäi kuitenkin varsin vähäiseksi ja joukkue voitti Slutskin alaisuudessa vain neljä pelaamistaan 20 sarjaottelusta. Lopulta Hull City ja Slutski purkivat valmennussopimuksen joulukuun alussa 2017.


title: Leonid Slutski (jalkapalloilija)

text:
Maaliskuussa 2018 Slutski allekirjoitti kaksivuotisen sopimuksen Eredivisien SBV Vitessen kanssa. Hän aloittaa seuran valmentajana kesällä 2018.
Leonid Slutskin vaimon nimi on Irina ja heillä on 2005 syntynyt poika Dmitri.


title: Tommi Sartanen

text: Tommi ”Thief” Sartanen on suomalainen kitaristi. Hän vaikutti power metal -yhtye Twilightningissa. Sartanen ja Ville Wallenius vastasivat pääosin Twilightningin musiikista. Sartanen lauloi kahdella ensimmäisellä demolla.


title: Jussi Kainulainen

text: Jussi Kainulainen on suomalainen basisti. Hän vaikutti power metal -yhtye Twilightningissa.


title: Mikko Naukkarinen

text: Mikko Naukkarinen on suomalainen kosketinsoittaja. Hän vaikutti power metal -yhtye Twilightningissa. Hän lähti yhtyeestä vuonna 2006.


title: Valo merellä – Suomen majakat 1753–1906

text: Valo merellä – Suomen majakat 1753–1906 () on vuonna 2009 ilmestynyt suomalaisista majakoista kertova teos, jonka pääkirjoittaja on merikapteeni, majakkahistorioitsija Seppo Laurell. Toinen kirjoittaja ja valokuvaaja on Petri Porkola. Teoksen on julkaissut John Nurmisen Säätiö, jonka yksi tehtävä on vaalia suomalaisen merenkulun ja merihistorian perinnettä. Teoksessa on valokuvien ohella majakoiden alkuperäisiä arkkitehtuuripiirustuksia ja muuta historiallista aineistoa sekä myös toteutumattomia suunnitelmia. Materiaali on peräisin Kansallisarkistosta, Suomen merimuseosta ja Merenkulkulaitoksesta.


title: Valo merellä – Suomen majakat 1753–1906

text: Teoksessa selvitetään majakoiden synty- ja rakennushistoria sekä majakka-arkkitehdit ja rakennuttajat varsin perusteellisesti. Toteutumattomista suunnitelmista esitellään muun muassa Engelin suunnitelma Harmajan majakaksi. Kivisen rakennuksen sijasta Harmajalle tuli vuosikymmeniä myöhemmin teräksinen rakennelma, jota aikanaan vielä korotettiin kiviperustalla, kun majakka osoittautui liian matalaksi. Esiteltävistä majakoista kaksi rakennettiin Ruotsin vallan aikana, ensimmäisenä Utö 1753, loput Venäjän vallan aikana, viimeisenä Bengtskärin majakka 1906.


title: Valo merellä – Suomen majakat 1753–1906

text: Teoksen ytimen muodostavat majakkapiirustukset, joiden olemassaolo tuli tietoon 1900-luvun lopussa, mutta niiden sijainti Kansallisarkistossa selvisi vasta 2007.


title: Valo merellä – Suomen majakat 1753–1906

text: Majakoiden tarve merenkulun apuna on vähentynyt satelliittipaikannuksen vuoksi, ja niiden valotehoa ja valon kantomatkaa on siksi vähennetty, vaikka teknisesti mahdollisuudet ovat toiset kuin entisaikojen pellavaöljylyhtyjen aikaan. Esimerkiksi Ahvenanmeren Lågskärin valon kantomatka on supistettu 18 meripeninkulmasta 11:een. Mutta matkailullisesti ne kiinnostavat nykyihmisiä yhä enemmän. Niiden kiinnostavuutta ovat lisänneet tunnetut arkkitehdit ja myös Tove Jansson, jonka muumitalon esikuva on Pellingin saaristossa sijainnut Glosholmin majakka. Sen tienoilla Jansson vietti lapsuutensa kesiä. Majakoiden ylläpitoon eivät riitä vain valtion ja kuntien rahat, joten matkailu on rapistumisen uhkaamien majakoiden pelastus.


title: Valo merellä – Suomen majakat 1753–1906

text: Teos oli vuoden 2009 Tieto-Finlandia-palkintoehdokas. Suomen kirjataiteen komitea palkitsi teoksen yhtenä vuoden 2009 kauneimpana kirjana.


title: Siberia Airlinesin lento 1812

text: Siberia Airlinesin lento 1812 putosi Mustaanmereen 4. lokakuuta 2001 ollessaan matkalla Tel Avivista Novosibirskiin. Siberia Airlinesin Tupolev Tu-154M -matkustajakoneessa oli 66 matkustajaa ja 12 miehistön jäsentä, joista yksikään ei selvinnyt.


title: Siberia Airlinesin lento 1812

text: Tapauksen tutkinnassa selvisi, että koneen jäänteissä oli jälkiä, jotka viittasivat S-200 -ilmatorjuntaohjuksen tuottamiin vaurioihin. Tutkimuksessa todettiin lentokoneen tuhoutuneen samoihin aikoihin kun Ukrainan ilmavoimat laukaisivat ohjuksen sotaharjoituksessa lähistöllä. Yksi ammutuista ohjuksista ei havainnut kohteena ollutta lennokkia, vaan otti sen sijaan Tupolevin kohteekseen. Ohjus räjähti noin 15 metriä koneen yläpuolella vaurioittaen vakavasti konetta, joka lähti syöksyyn ja putosi mereen.


title: Seppo Laurell

text: Seppo Laurell (s. 13. syyskuuta 1937 Oulu) on suomalainen merikapteeni, tietokirjailija ja majakkahistorioitsija. Hän on Suomen majakkaseuran kunniapuheenjohtaja.


title: Seppo Laurell

text: Laurell valmistui merikapteeniksi 1965. Hän on uransa aikana palvellut kauppalaivastossa ja Merenkulkuhallituksessa Merenmittaustoimiston päällikkönä 1975–2000.


title: Seppo Laurell

text:
Laurell on kirjoittanut Suomen majakoista neljä teosta, joista tuorein on "Valo merellä" (2009), joka oli vuonna 2009 ehdolla Tieto-Finlandia-palkinnon saajaksi. Teoksesta "Suomen majakat" hän sai vuonna 2000 tiedonjulkistamispalkinnon.
Lisäksi Laurell on kirjoittanut lastenkirjoja, joista "Tervatassuisten laivakissojen tarina" oli Finlandia-junior-palkintoehdokas.
Laurell on toiminut lähes 30 vuotta saattohoidon tuen vapaaehtoisena Terhokodissa Helsingissä. Tämä tekee hänestä pisimpään saattohoidon vapaaehtoisena toimineen suomalaisen.


title: WWE TLC: Tables, Ladders & Chairs

text: WWE TLC: Tables, Ladders & Chairs on vuosittainen showpaini pay-per-view (PPV) tapahtuma, minkä tuottaa World Wrestling Entertainment (WWE). Tapahtuma paikkasi vuonna 2009 Armageddon -tapahtuman joulukuun paikasta WWE:n PPV:n kalenterissa.


title: WWE TLC: Tables, Ladders & Chairs

text: Show’n konsepti pohjautuu kolmeen aseeseen: pöytiin, tikapuihin ja tuoliin. Tapahtuman konseptin äänestivät fanit virallisilla sivuilla. Muut vaihtoehdot olivat katutappelu ja yksilöeliminaatioturnaus.


title: Turhaan arkeutunut

text: Turhaan arkeutunut on rap-artisti Huge L:n "Pohjolan Molli" -nimellä julkaisema albumi. Se julkaistiin digitaalisesti itsenäisyyspäivänä 2009 ja CD:nä 5. helmikuuta 2010. Levystä on julkaistu myös instrumentaaliversio PM Beats. Levyn kappaleista ”Biitit” ja ”Kaikki hyvin on julkaistu myös musiikkivideot.


title: Marco Luponero

text: Marco ”the Missile” Luponero (oik. Marco Lindholm, s. 2. heinäkuuta 1979 Pietarsaari) on suomalainen laulaja ja basisti. Vuonna 2006 hän liittyi hard rock -yhtye Altariaan. Tätä ennen hän soitti ja lauloi punk-vaikutteisessa speed metal -yhtyeessä Terrorwheel.


title: Marco Luponero

text: Luponero on myös näyttelijä. Hän on opiskellut Teatterikorkeakoulussa ja esiintynyt muun muassa Wasa Teaterin monologinäytelmässä "Cash" ja Ruotsalaisen teatterin musikaalissa "PlayMe". Hän on myös kirjoittanut näytelmän "Pimpinellans strof" yhdessä Willehard Koranderin kanssa.


title: Sykomori

text: Sykomori eli sykomoriviikunapuu ("Ficus sycomorus"), Raamatussa "metsäviikunapuu", on Afrikassa luonnonvaraisena kasvava puu, jota on viljelty hedelmien takia jo tuhansia vuosia.


title: Sykomori

text: Sykomori voi kasvaa 15 metriä korkeaksi. Lehtien halkaisija on 15–20 senttimetriä. Hedelmät kasvavat yksittäin pitkän kukkaperän päähän.


title: Tony Smedjebacka

text: Tony Smedjebacka on suomalaisen heavy metal -yhtye Altarian rumpali ja perustajajäsen.


title: Kgalagadin kansallispuisto

text: Kgalagadin kansallispuisto on laaja luonnonsuojelualue, joka ulottuu Botswanasta Etelä-Afrikan puolelle. Puiston kokonaislaajuus on noin 38000 neliökilometria. Botswanan puoleinen osa, joka kattaa kaksi kolmasosaa kokonaispuistosta, tunnetaan myös nimellä "Gemsbok National Park", kun taas Etelä-Afrikn puoleisen osan nimi on "Kalahari Gemsbok National Park".


title: Kgalagadin kansallispuisto

text: Suurin osa puistosta on Kalaharin autiomaata. Sen alueella ei ole ihmisen tekemiä aitoja ja rajoja, joten suuret kasvinsyöjänisäkäslaumat voivat vaeltaa alueella vuodenaikojen mukaan, ja pedot seuraavat niitä. Vähäisen kasvillisuuden takia näkyvyys on hyvä, ja eläimet kertyvät harvoille juomapaikoille, joten niitä on helppo nähdä.


title: Kgalagadin kansallispuisto

text: Puistossa elää suuria afrikkalaisia nisäkkäitä, kuten mustaharjaisia kalaharinleijonia, gepardeja, leopardeja ja hyeenoita.


title: Pariteetti (matematiikka)

text: Matematiikassa pariteetti eli parillisuus on kokonaislukujen ominaisuus, joka ilmaisee, onko yksittäinen luku parillinen vai pariton. Luvun pariteetti vaikuttaa siihen, kuinka kyseinen luku käyttäytyy eri laskutoimituksissa. Esimerkkejä parillisista luvuista ovat -4, 8, 0 ja 22. Esimerkkejä parittomista luvuista ovat -5, 9, 3 ja 151. Pariteetti määritellään vain kokonaisluvuille, esimerkiksi murtoluvut eivät ole parittomia eivätkä parillisia.


title: Pariteetti (matematiikka)

text: Voidaan osoittaa, että kokonaisluku formula_1 on pariton ehdolla formula_2, jos formula_3 on kokonaisluku. Parillinen kokonaisluku formula_1 määrittyy kaavasta formula_5, jossa formula_3 on kokonaisluku.


title: Vietnamin tasavallan talous

text: Vietnamin tasavallassa eli Etelä-Vietnamissa oli kehittyvä ja avoin talousjärjestelmä. Maan talous toimi hyvin vapaasti vuodesta 1963 vuoteen 1973. Talouden toiminta kuitenkin pohjautui viisi- tai nelivuotissuunnitelmiin. Talous pysyi vakaana maan historian ensimmäisen 10 vuoden ajan, mutta ajautui vaikeuksiin Vietnamin sodan alkamisen jälkeen. Sodan myötä maa kärsi huomattavan alijäämäisestä budjetista, korkeasta inflaatiosta ja kauppavajeesta. Vietnamin tasavallan hallitus joutui kahdesti toteuttamaan maareformin. Yhdysvallat oli merkittävä Vietnamin tasavallan talouden tukija.


title: Petri Aho

text: Petri Aho on suomalainen kitaristi ja basisti. Hän soittaa hard rock -yhtye Altariassa. Hän soitti kitaraa ja bassoa myös ruotsalaisessa death metal/jazz -yhtye Mourning Signissa. Aho on myös toiminut taustalaulajana.


title: Paljon tilaa pohjalla

text: Paljon tilaa pohjalla: Johdatus nanoteknologiaan ja nanotieteeseen on WSOY:n vuonna 2005 julkaisema oppikirja. Teos on ensimmäinen suomenkielinen oppikirja nanoteknologian ja nanotieteen perusteista. Kirja on tarkoitettu teknisen ja kaupallisen alan sekä biotieteiden ja lääketieteen yliopisto-opintoihin. Tekijät suosittelevat kirjaa myös esimerkiksi hallinnon ja teollisuuden päätöksenteon taustaksi käsiteltäessä nanotekniikkaa koskevia kysymyksiä. Teos on suunnattu myös tiedekirjaksi kaikille asiasta kiinnostuneille.


title: Nyrkkeilyn Euroopan-mestaruuskilpailut

text: Nyrkkeilyn Euroopan-mestaruuskilpailut ovat nyrkkeilykilpailut, joissa ratkaistaan amatöörinyrkkeilyn euroopanmestaruudet. Kilpailut käydään Euroopan amatöörinyrkkeilyliiton EABAn alaisuudessa. Nykyisin kilpailut käydään joka toinen vuosi.


title: Caroline Beil

text: Caroline Beil (s. 3. marraskuuta 1966 Hampuri, Länsi-Saksa) on saksalainen näyttelijä ja televisiojuontaja. Hän näyttelee Lemmen viemää -sarjassa henkilöä nimeltä Fiona Marguardt.


title: Caroline Beil

text: Beililla on kumppaninsa Pete Dwojakin kanssa poika.


title: Byrd

text: Byrd on muun muassa seuraavien henkilöiden sukunimi:


title: Lamminahon talo

text: Lamminahon talo on Museoviraston omistama Oulujokivarren vanhaa rakennuskantaa edustava pihapiiri entisen Niskakosken törmällä Vaalassa, joen pohjoisrannalla.


title: Lamminahon talo

text: Lamminahon tila on vanha asuinpaikka ja poikkeuksellisen hyvin säilynyt kokonaisuus rakennuksia ja irtaimistoa. Päärakennus on valmistunut 1800-luvun alkupuolella, alun perin savupirtiksi, vanhimmat aitat ovat peräisin 1700-luvulta. Rakennuksissa oleva irtaimisto on alkuperäistä, talon tarpeisiin tehtyä tai hankittua ja käytössä ollutta esineistöä ja maatilan välineitä ja laitteita.


title: Lamminahon talo

text: Lamminaho oli yhtenä jakamattomana tilana saman suvun hallussa melkein kaksisataa vuotta, ja se lahjoitettiin testamentilla ja lahjakirjalla irtaimistoineen Museovirastolle vuonna 1992. Tilan peruskorjatut rakennukset ja lähiympäristö on rakennussuojelulain perusteella suojeltu. Ne ovat Vaalan kunnan käytössä kesäisin avoinna olevana museona ja erilaisten tapahtumien pitopaikkana.


title: Lamminahon talo

text: 1750-luvulla perustettu uudistila sai nimensä yhdeksän kilometriä pitkässä Niskakoskessa olleen Oterman putouksen alapuolisesta Lamminlammesta, ensin se tunnettiin Lamminpartena ja myöhemmin Lamminahona. Tunnettuja talon asukkaita olivat mm. valantehneet laskumiehet, vuodesta 1833 alkaen kahdessa eri sukupolvessa: Juho Lamminaho (syntynyt 1796) ja hänen poikansa Tuomas (syntynyt 1838) sekä Juho Juhonpoika Lamminaho (syntynyt 1827), joka siirtyi myöhemmin Ahmaskoskelle. Talossa majailleet ulkomaiset urheilukalastajat eli Oulujoen lohilordit tekivät osaltaan sitä ja Niskakoskea tunnetuksi lohen pyyntipaikkana 1800-luvun loppupuolella.


title: Lamminahon talo

text:
1900-luvun alussa talon pihapiirissä olivat seuraavat rakennukset:
Kunnostetussa Lamminahon talossa on myös traktorikoppi eli taloon jo varhain hankitun rautapyöräisen traktorin talli, sysikoppi ja talon lähellä tervahauta sekä latoja. Sen sijaan pajasta ja savusaunasta on jäljellä vain niiden paikat. Tiiviiseen nelikulmaiseksi rakennettuun pihapiirin johtaa kuja-aitaus, yhä käytössä olevat pellot on ympäröity riukuaidalla.


title: Lamminahon talo

text: Lamminaho sijaitsee noin seitsemän kilometrin päässä Vaalasta länteen, lähellä Nuojuan voimalaitosta. Sinne on opasteet sekä Oulujoen pohjoispuolelta valtatie 22:lta että Kestilän suunnasta seututie 879:ltä.


title: Livin jäätikkö

text: Livin jäätikkö on Etelämantereella oleva Kuningatar Maudin vuorilta Rossin lauttajäälle ulottuva laaksojäätikkö. Jäätikön löysi vuonna 1911 Roald Amundsen, joka nimesi sen Fridtjof Nansenin tyttären mukaan.


title: Seychellienpalmu

text: Seychellienpalmu ("Lodoicea maldivica") on palmulaji, jota kasvaa luonnonvaraisena vain muutamilla Seychellien saarilla.


title: Seychellienpalmu

text: Seychellienpalmu kasvaa 25–35 metriä korkeaksi. Lehdet ovat viuhkanmuotoiset, 7–10 metriä pitkät. Kypsä hedelmä on halkaisijaltaan 40–50 cm, painaa 15–30 kg. Sen sisällä oleva siemen on kasvikunnan suurin siemen.


title: Pearl

text: Pearl voi tarkoittaa:


title: SimEarth

text: SimEarth: The Living Planet on Maxisin vuonna julkaisema elämäsimulaatiopeli. Sen suunnitteli Yhdysvaltalainen Will Wright. Peli julkaistiin mm. Amigalle sekä IBM PC:lle.


title: SimEarth

text: SimEarthissa pelaajan tulee rakentaa toimiva planeetta. Planeetalle saattoi tulla mm. hurrikaani tai hyökyaalto tai se saattoi ajautua ydinsotaan.


title: SimEarth

text: SimEarth oli ensimmäinen Maxisin julkaisema peli, jossa pelaajan tuli ensimmäisen käynnistyksen yhteydessä antaa pelilaatikossa tullut turvakoodi.


title: Ferrarin jäätikkö

text: Ferrarin jäätikkö on 56 km pitkä laaksojäätikkö, joka virtaa Viktorianmaan napaylängöltä McMurdon salmeen Royal Society Rangen länsipuolen ja New Harborin välistä. Robert Falcon Scottin Discoveryn retkikunta löysi tämän jäätikön. Ferrarin jäätikköön liittyy Shackletonin vuoden 1908 retkikunnan erilliseksi jäätiköksi toteama Taylorin jäätikkö.


title: Uusi Schwabenland

text: Uusi Schwabenland (myös Uus-Swabia) () oli saksalaisen Alfred Ritscherin vuoden 1939 retkikunnan käyttämä nimitys Etelämantereen vuorisesta alueesta pituuspiireillä 20°E - 10°W. Alue on päällekkäin norjalaisten Kuningatar Maudin maan kanssa. Alueen nimi juontuu Etelä-Saksan Schwabenin maakunnasta.


title: Uusi Schwabenland

text: Saksa vaati aluetta itselleen, mitä Kuningatar Maudin maan löytänyt Norja ei hyväksynyt. Mikään muukaan maa ei tunnustanut Saksan aluevaatimusta. Saksalaisia kiinnosti Uudessa Schwabenlandissa lähinnä tukikohta-alue valaanpyynnille.


title: Uusi Schwabenland

text: Myöhemmin Uusi Schwabenland on kytketty natsiufo-salaliittoteorioihin.


Jalkapallon Mestarien liigan kauden 2009–2010 pudotuspelit pelattiin 16. helmikuuta – 22. toukokuuta 2010. Pudotuspelien kaikki ottelut pelattiin kaksiosaisina, paitsi finaali, joka pelattiin yksiosaisena Estadio Santiago Bernabéulla, Madridissa.


title: Mestarien liigan kauden 2009–2010 pudotuspelit

text: Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voinut päästä kahta joukkuetta samasta maasta. Puolivälieristä lähtien arvonta oli vapaa.


text: Pudotuspeleissä joukkue, joka johti kahden ottelun jälkeen otteluiden yhteistuloksen perusteella eteni seuraavalle kierrokselle. Jos pudotuspeleissä joukkueiden yhteistulos kahdesta ottelusta oli tasan, eikä kumpikaan edennyt jatkoon vierasmaalisäännön turvin, pelattiin yhteensä 30 minuutin jatkoaika, kaksi kertaa 15 minuuttia. Jos ottelu oli edelleen tasan jatkoajan jälkeen, seurasi rangaistuspotkukilpailu. Jatkoajalla vierasmaalisääntöä ei otettu huomioon.


text: Ensimmäisen pudotuspelikierroksen arvonta suoritettiin 18. joulukuuta 2009. Ensimmäiset osaottelut pelattiin 16./17. ja 23./24. helmikuuta 2010. Toiset osaottelut pelattiin 9./10. ja 16./17. maaliskuuta 2010.


text: Toisen pudotuspelikierroksen arvonta suoritettiin 19. maaliskuuta 2010. Ensimmäiset osaottelut pelataan 30. ja 31. maaliskuuta 2010. Toiset osaottelut pelataan 6. ja 7. huhtikuuta 2010.


text: Kolmannen pudotuspelikierroksen arvonta suoritettiin myös 19. maaliskuuta 2010. Ensimmäiset osaottelut pelataan 20. ja 21. huhtikuuta 2010. Toiset osaottelut pelataan 27. ja 28. huhtikuuta 2010.


text: Mestarien liigan finaali pelattiin Estadio Santiago Bernabéulla, Madridissa Espanjassa. Finaali järjestettiin stadionilla neljättä kertaa, aikaisemmat kerrat olivat vuosina 1957, 1969 ja 1980. Se pelattiin myös ensimmäistä kertaa lauantaina.


title: Peter Carlsson

text: Peter Carlsson (s. 13. huhtikuuta 1963 Tukholma) on ruotsalainen entinen tennispelaaja ja nykyinen tennisvalmentaja. Parhaimmillaan hän on sijoittunut ATP-maailmanlistalla kaksinpelissä sijalle 119 huhtikuussa 1987 ja nelinpelissä sijalle 101 marraskuussa 1985. Australian avoimissa 1987 Carlsson voitti ensimmäisellä kierroksella Jason Stoltenbergin, mutta hävisi toisella kierroksella John Frawleylle.


title: Peter Carlsson

text: Nykyisin hän valmentaa Henri Kontista. Aikaisemmin hän on valmentanut muun muassa Tomas Enqvistiä, Jonas Björkmania, Kenneth Carlsenia ja Robin Söderlingiä.


title: Meri-Halikon koulu

text: Meri-Halikon koulu on Angelniemen Kokkilassa sijaitseva peruskoulu. Se perustettiin vuonna 1994, kun Vartsalan ala-aste ja Angelniemen ala-aste eli entinen Kokkilan koulu yhdistettiin hallinnollisesti.


title: Meri-Halikon koulu

text:
Angelniemen Kokkilan kylään perustettiin kunnallinen koulu jo vuonna 1884. Angelniemen muut kansakoulut lopetettiin 1950- ja 1960-luvuilla ja ne yhdistettiin yhdeksi Angelniemen koulupiiriksi vuonna 1964. Tuolloin Kokkilan kansakoulusta tuli Angelniemen kansakoulu. Halikon kunnanvaltuusto päätti keväällä 1996 keskittää eteläisen Halikon koulutoiminnan Angelniemen ala-asteen tiloihin. Meri-Halikon koulun toiminta alkoi syksyllä 1997.
Lukuvuonna 2009–2010 koulussa oli neljä perusopetusryhmää ja 67 oppilasta.


title: Hanka (järvi)

text: Hanka tai "Hankajärvi" (, ) on suuri järvi Venäjän kaukoidän ja Kiinan rajalla. Primorjen aluepiiriin ja Heilongjiangin maakuntaan kuuluva järvi sijaitsee 170 kilometriä Vladivostokista pohjoiseen ja 90 kilometriä Jixin kaupungista itään.


title: Hanka (järvi)

text: Jokseenkin saarettoman ja pyöreänmuotoisen järven pinta-ala on keskimäärin 4 190 km² (vaihteluväli 4 000 – 4 400 km²); järvi on siis saman kokoinen kuin Saimaa. Pinta-alasta 3 030 km² on Venäjän, 1 160 km² Kiinan puolella. Järvi on 90 kilometriä pitkä ja enimmillään 67 kilometriä leveä. Itse asiassa Hanka käsittää kaksi eri järveä, joita erottaa 10 m:n korkuinen hiekkavalli. Rannat ovat hetteikköä paitsi järven luoteisosassa.


title: Hanka (järvi)

text: Järven valuma-alue on tasankoa ja alaltaan noin 16 890 km², josta 97 prosenttia Venäjällä. Järveen laskee 23 jokea (8 Kiinan, 15 Venäjän puolelta) ja sen oma laskujoki on itään rajajokena virtaava Sungatša. Sungatša on noin 200 kilometriä pitkä Ussurin sivujoki. Ussuri puolestaan laskee Amuriin ja edelleen Tyyneenmereen.


title: Hanka (järvi)

text: Hankajärvi on hyvin matala, keskimäärin vain 4,5 metriä ja syvimmillään 10,6 metriä. Kokonaistilavuus on keskimäärin 18,3 km³. Järven pinnan taso vaihtelee, korkeus meren pinnasta on 68–70 metriä.


title: Hanka (järvi)

text: Järven ympäristö on tärkeää kosteikko- ja luonnonsuojelualuetta rajan molemmin puolin. Siellä esiintyy monia harvinaisia vesilintuja, muun muassa kiljuhanhi, mikä on merkittävää niin suojelu-, ekomatkailu- kuin tutkimusmielessäkin. Kiinan puolella alue on valtion omistuksessa ja maatalouskollektiivien kalastus- sekä viljely- ja karjatalouskäytössä.


title: Hanka (järvi)

text:
Venäjän puolelle perustettiin Hankan kansallispuisto (Ханкайский заповедник, "Hankaiski zapovednik") vuonna 1990. Vuonna 1996 Venäjän ja Kiinan suojelualueista perustettiin yhteinen kansainvälinen Hankajärven kansallispuisto (международный заповедник «Озеро Ханка»).
Kansallispuisto koostuu viidestä erillisestä osasta, yhteisalaltaan noin 400 km². Se kuuluu myös Ramsarin sopimuksen kosteikkoalueisiin.


title: Perustuslakituomioistuin

text: Perustuslakituomioistuin (jossain yhteyksissä myös valtiosääntötuomioistuin) on monissa maissa oleva tuomioistuin, joka valvoo maan perustuslain toteutumista. Perustuslakituomioistuin muun muassa antaa ratkaisuja lakien perustuslainmukaisuudesta sekä antaa päätöksiä kansainvälisten sopimusten soveltuvuudesta maan perustuslain kannalta. Perustuslakituomioistuimen yhtenä tehtävänä on myös valvoa parlamenttia sen itse hyväksymän valtiosäännön noudattamisessa. Mikäli perustuslakituomioistuimella on oikeus kumota lakeja perustuslain vastaisina, tuomioistuimella katsotaan olevan negatiivista lainsäädäntövaltaa. Perustuslakituomioistuimen toiminta on perustuslain jälkivalvontaa.


title: Perustuslakituomioistuin

text: Suomessa ei ole perustuslakituomioistuinta. Suomessa tuomioistuimen on kuitenkin annettava perustuslain säännökselle etusija, jos tavallinen laki on ilmeisessä ristiriidassa perustuslain kanssa. Suomessa tuomioistuimilla ei ole kuitenkaan oikeutta kumota lakia.


title: Perustuslakituomioistuin

text: Suomessa perustuslain toteutumista valvoo lakeja säätävän eduskunnan jäsenistä muodostettu perustuslakivaliokunta, joka toteuttaa perustuslain ennakkovalvontaa. On usein ehdotettu, että Suomeenkin pitäisi perustaa perustuslakituomioistuin. Suomessa on sen sijaan perustuslakivaliokunta, joka on yksi eduskunnan valiokunnista eli sen jäsenet ovat kansanedustajia. Perustuslakivaliokunnan toimiaika on sama kuin eduskuntakausi.


title: Perustuslakituomioistuin

text: Suomi on ainoa maa maailmassa, jossa perustuslakituomioistuimen tehtäviä hoitaa parlamentaarikkojen perustuslakivaliokunta. Valtiotieteen tohtori Jukka Tarkka pitää puoluepoliittisesti nimitettyä perustuslakivaliokuntaa ongelmana, kun kansanedustajat säätävät lakeja ja toimivat perustuslain tuomareina. Hän haluaisi sen tilalle riippumattoman perustuslakituomioistuimen, kuten Saksassa. Myös Eero Heinäluoma näkee sellaiselle perusteita.


title: Perustuslakituomioistuin

text: Presidentti Sauli Niinistö puolsi selvitystä perustuslakituomioistuimen perustamisesta. Ulkoministeri Timo Soini ja RKP:n puheenjohtaja Anna-Maja Henriksson ovat puoltaneet ja pääministeri Juha Sipilä ja valtionvarainministeri Petteri Orpo vastustaneet.


title: Perustuslakituomioistuin

text: Risto E. J. Penttilä on kannattanut perustuslakituomioistuimen harkitsemista. Timo Soinin mukaan Suomeen tarvitaan perustuslakituomioistuin. Perussuomalaiset on vaatinut Suomeen perustuslakituomioistuimen perustamista. Liikemies Björn Wahlroos on ehdottanut erillisen perustuslakituomioistuimen perustamista tai perustuslain jälkivalvonnan uskomisen Suomen Korkeimmalle oikeudelle.


title: Jan Huokko

text:
Jan Huokko (s. 11. kesäkuuta 1974 Värmdö, Ruotsi) on ruotsalainen entinen jääkiekkopuolustaja. Hän oli hyökkäävä puolustaja, joka teki Elitserienissä enemmän maaleja kuin syötti, vaikka pelasikin puolustajana. Huokko teki Elitserienissä 13 kauden aikana 522 ottelussa pisteet 113+111=224 ja keräsi 381 jäähyminuuttia. Huokon vanhemmat ovat suomalaisia.
Huokko on Värmdö HC:n kasvatti, mutta hän aloitti ja pelasi suurimman osan ammattilaisurastaan Leksands IF:ssä. Huokko pelasi alle 18-vuotiaiden EM-kilpailuissa vuonna 1992 voittaen hopeaa ja debytoi Elitserienissä seuraavalla kaudella 1992–1993. Huokko pelasi pitkään Leksandissa. Hän voitti kaudella 1998–1999 Elitserienin puolustajien maalipörssin 21 maalillaan, joka oli liigan uusi yhden kauden ennätys, mutta sen on rikkoi kuitenkin Patrik Hersley 24 osumallaan kaudella 2013–2014. Huokko valittiin kauden jälkeen myös Norjassa pelattaviin MM-kilpailuihin keväällä 1999, joista hän voitti pronssia.


title: Jan Huokko

text: Huhtikuussa 2001 Huokko siirtyi jääkiekon SM-liigassa pelaavaan SaiPaan kaudeksi 2001–2002. Hän pelasi joukkueessa 24 ottelua pistein 4+4=8. Hänestä ei kuitenkaan tullut profiilipakkia, vaikka pelasikin kohtalaisen alkukauden ja laukoi hyvin sekä näytti välillä taitojaan. Hänet myytiin takaisin Ruotsiin AIK:hon. SaiPa oli Huokon ainoa ulkomaalaisseura.


title: Jan Huokko

text: Elitserienistä HockeyAllsvenskaniin pudonneessa AIK:ssa Huokko pelasi myös kauden 2002–2003 ja kolme seuraavaa kautta kului Södertälje SK:ssa. Kaudeksi 2006–2007 Huokko palasi taas Leksands IF:ään, joka pelasi HockeyAllsvenskanissa. Hän oli kausina 2006–2007, 2007–2008 ja 2008–2009 Allsvenskanin eniten maaleja tehnyt puolustaja. Näistä ensimmäisellä myös eniten pisteitä tehnyt. Kaudesta 2007–2008 Huokko oli myös joukkueen kapteeni.


title: Jan Huokko

text: Huokko lopetti uransa marraskuussa 2009 polvivamman takia. Kauden 2009–2010 aikana hän pelasi vain viisi ottelua.


title: Jan Huokko

text: Huokon kännykkä varastettiin kesällä 2008 ja siitä löytyi seksivideo, jossa Huokko esiintyi. Video levisi nopeasti julkisuuteen ja 21. lokakuuta 2008 pelatatussa HockeyAllsvenskanin kamppailussa AIK - Leksand Huokko joutui hämmentävän huomion kohteeksi Hovetissa ja hänen päälleen heitettiin katsomosta erilaisia seksileluja, kuten dildoja. Lisäksi katsomossa oli banderolleja, joissa Huokkoa pilkattiin. Ottelu viivästyi tapauksen vuoksi viidellä minuutilla.


title: Jan Huokko

text: Elokuussa 2009 Huokko avautui vuotta aiemmin tapahtuneesta seksikohusta ruotsalaisen Nyheter24:n haastattelussa:


title: Yrjö Pauloff

text: Yrjö ”Ykä” Pauloff (s. 15. kesäkuuta 1930) on entinen suomalainen pesäpalloilija.


title: Yrjö Pauloff

text: Pauloff aloitti pesäpalloilun Kouvolan Pallonlyöjäin juoniorijoukkueessa, jossa saavutti nuorten Suomen mestaruuden 1947. Hän voitti miesten SM-pronssia 1954 ja hopeaa 1955. Sittemmin hän pelasi PuMu:n joukkueessa, jossa saavutti SM-hopean 1963 ja kontioiden Suomen mestaruuden 1969 ja 1970. Vuonna 1955 hän oli SM-sarjan lyöjäkuningas sivallettuaan 23 tavallista ja kaksi kunniajuoksua. Pääasiassa ykkösvahtina pelannut Pauloff oli mestaruussarjassa kaikkiaan 13 kautta. Itä–Länsi-otteluun hänet valittiin kolme kertaa. Liitto–Lehdistö-ottelussa hän oli kerran, kuten myös Pesäpalloliiton joukkueessa TUL:n yhdistelmää vastaan.


title: Yrjö Pauloff

text: Pauloffille on myönnetty PPL:n ja PuMu:n hopeinen ansiomerkki sekä Kouvolan parhaan urheilijan palkinto v. 1955.


title: Yrjö Pauloff

text: Jääpallossa hän kuului yhden kauden KUP:n SM-sarjajoukkueeseen.


title: SimTown

text: SimTown on Maxisin vuonna 1995 julkaisema tietokonepeli. SimTown muistuttaa suuresti SimCity -pelisarjaa, mutta pienemmässä mittakaavassa. SimTownissa pelaaja voi rakentaa kylän, jonne hän voi sijoittaa mm. taloja, yrityksiä ja parkkipaikkoja. Peli oli yksi aikansa useista SimCity spin offeista ja se oli suunnattu erityisesti lapsille.


title: New Yorkin poliisi

text: New Yorkin poliisi (, lyh. NYPD) on New Yorkin kaupungissa toimiva poliisilaitos. Se on nykyisin Yhdysvaltojen suurin poliisilaitos.


title: New Yorkin poliisi

text: NYPD aloitti toimintansa vuonna 1845 Yhdysvaltojen ensimmäisenä poliisilaitoksena. Sen päämaja sijaitsee Manhattanilla. Laitoksen budjetti on 3,9 miljardia dollaria.


title: Ralph Cox

text: Ralph Cox (s. 27. helmikuuta 1957 Braintree, Massachusetts, Yhdysvallat) on yhdysvaltalainen entinen jääkiekkoilija, pelipaikaltaan laitahyökkääjä.


title: Ralph Cox

text: Cox pelasi vuodet 1975–1979 New Hampshiren yliopistojoukkueessa. Kotikaupungin NHL-joukkue Boston Bruins varasi hänet numerolla 122 vuonna . NHL:ssä Cox ei kuitenkaan ikinä pelannut. Cox pelasi vuodet 1979–1981 AHL:ssä, IHL:ssä ja CHL:ssä. Ennen Lake Placidin olympialaisia 1980 Cox kuului Yhdysvaltain maajoukkueen harjoitusryhmään, mutta putosi viimeisenä pois olympiaturnauksesta.


title: Ralph Cox

text: Kaudeksi 1981–1982 Cox siirtyi jääkiekon SM-liigaan ja SaiPaan. Coxin tavaramerkkinä oli tuolloin viikset. Cox teki ensimmäisellä SaiPa-kaudellaan tehot 23+28=51, joilla hän oli joukkueen paras pistemies sekä SM-liigan pistepörssin neljäs. Cox pelasi joukkueessa myös kaudet 1982–1983 ja 1984–1985, joista jälkimmäisellä hän voitti tehoilla 24+16=40 SaiPan sisäisen pistepörssin. Välillä Cox kävi pelaamassa kauden 1983–1984 itävaltalaisessa Klagenfurter AC:ssa ja hän pelasi myös kolme ottelua AHL:ssä. Yhteensä Cox teki SM-liigan runkosarjassa 99 ottelussa tehot 70+56=126 ja keräsi 210 jäähyminuuttia.


title: Ralph Cox

text: Cox lopetti uransa SaiPassa keväällä 1985 vain 28-vuotiaana. Coxin poika Dylan pelaa lacrossea ja on edustanut Suomea EM-tasolla.


title: Onnellisuus (albumi)

text: Onnellisuus on Ismo Alangon ja Teho Majamäen "Ismo Alanko Teholla" -duon toinen studioalbumi. Se julkaistiin vuonna 2010. Albumin tuotti Riku Mattila. Albumi on julkaistu sekä CD- että LP-versioina. Albumi ylsi Suomen virallisen listan sijalle 4.


title: Onnellisuus (albumi)

text:
Alanko on kuvaillut albumia seuraavasti:
Albumi sai hyvän vastaanoton. Soundin Jukka Kangasjärvi antoi albumille kolme tähteä viidestä, ja piti albumin soundimaailmaa täyteläisempänä ja laaja-alaisempana kuin edeltäjällänsä, vuoden 2008 albumilla "Blanco Spirituals". Hänestä albumi oli yhtäaikaa sopivan raikas että räkäinen, vaikka se rakoileekin loppua kohti. Noisen Petri Klemetti piti albumia Alangon viimeaikaisiin julkaisuihin verraten energisenä, jonka kaikki kappaleet toimivat ja palaset olivat loksahtaneen uudelleen paikoilleen. Domen piti kappaleita pääosin vahvoina esityksinä sekä niin ikään mielsi Alangon löytäneen soundinsa, vaikka muutama yksittäinen kappale laskikin kokonaisarviota. Desibel.net -sivuston Heikki Väliniemi antoi albumille kolme tähteä viidestä. Hän piti albumin kevyeen konseptiin yhdistettyä raskasta sointia ristiriitaisena sekä onnistumisia tapauskohtaisina.


title: Onnellisuus (albumi)

text: Kaikki kappaleet on kirjoittanut Ismo Alanko, ellei toisin mainita.


title: Bronze Records

text: Bronze Records on englantilainen riippumaton levy-yhtiö, jonka perusti tuottaja-manageri Gerry Bron vuonna 1971. Bronzelle levyttivät muun muassa Bronin manageroima Uriah Heep, Juicy Lucy, Manfred Mann's Earth Band, Osibisa, Motörhead, The Damned, Girlschool sekä Hawkwind.


title: Bronze Records

text: Bronzen levyjen jakelijoina toimivat Island Records, EMI ja Polydor. 1980-luvun puolivälissä yhtiö joutui taloudellisiin vaikeuksiin ja sen katalogi myytiin Legacy Recordsille. Vuonna 2003 yhtiö perustettiin uudelleen.


title: Bronze Records

text: Bronzen tuotemerkkinä toimii ns. ympyrän muotoinen evoluutio-logo, joka kuvaa ihmisen kehitystä. Logo näkyy muun muassa yhtiön julkaisemien vinyylilevyjen etiketeissä.


title: Pesäpallon SM-sarja 1955

text: Pesäpallon Suomen mestaruuden 1955 voitti edellisvuoden tapaan Haminan Palloilijat. Helpolla ei mestaruus nytkään tullut, viimeisessä kamppailussa säilymisestään kamppaillut Kiri antautui vain juoksulla. Kouvola nujersi kuitenkin Pallo-Toverit ja Kiri vältti karsintaan joutumisen. Tempo voitti "pronssikamppailussa" Ilmajoen viimeisen vuoron kahdella juoksullaan, mutta tarvitsi tämän lisäksi apuja Pyrinnöltä, joka kukisti Jyväskylän Veikot, joka voittaessaan olisi kivunnut kolmannelle sijalle juoksusuhteen turvin.


title: Pesäpallon SM-sarja 1955

text: TUL:n kanssa yhteistyö oli katkennut, eivätkä sen seurat enää osallistuneet yhteistoimintaan. Monet TUL:laiset seurat olivatkin erotettu siitä (mm. Työväen Mailapojat) ja liittyneet Urheilun Tuki -järjestöön, jonka pohjalle vuonna 1959 perustettiin Työväen Urheiluseurojen Keskusliitto (TUK). Jyväskylän Veikot jatkoi PPL:n sarjoissa nimellä Veikot -55, myöhemmin Pesä-Veikot. Emäseura Veikot jatkoi kuitenkin TUL:n sarjoissa.


title: Pesäpallon SM-sarja 1955

text: Myllykoski putosi sarjasta. Pallo-Toverit karsintaan juoksusuhteensa perusteella.


title: Pesäpallon SM-sarja 1955

text: Pallo-Toverit säilyi ja Puna-Mustat nousi mestaruussarjaan. Aiemmin nousunsa olivat varmistaneen suomensarjan kaksi parasta joukkuetta: Ylihärmän Junkkarit ja Rauman Urheilijat. Mestaruussarjajoukkueiden määrä nostettiin 15:een kaudeksi 1956.


title: Pesäpallon SM-sarja 1955

text: Kunnarista 2 pistettä.


title: Pesäpallon SM-sarja 1955

text: Naiset pelasivat ensimmäisen kerran mestaruudesta suoraan sarjamuotoisesti. Mestaruus ratkesi Kuopiossa 11. syyskuuta Väinölänniemellä (pelialusta oli ruohokenttä): KeMu – PT 16-8.


title: Pesäpallon SM-sarja 1955

text:
Kelta-Mustat: Aila Reinikainen (o.s. Rossi),
Aino Sipilä,
Anja Hartikainen,
Anja Inkinen,
Asta Ruotsalainen,
Leena Horjander,
Maija-Liisa Hiltunen,
Maire Eskelinen,
Pirjo Mikkonen,
Vuokko Jokinen.


title: Pesäpallon SM-sarja 1955

text: Naisten lyöjäkuningatarta ei virallisesti valittu, mutta eniten löi Pallo-Tovereiden Sinikka Takasalo 4+12 = 20 pistettä miesten laskutavan (kunnarista 2) mukaan. Anja Riski, PT 2+16 pääsee myös 20 pisteeseen. Seija Knuutila, myös Pallo-Tovereista oli epävirallinen tuojakuningatar 17 tuodulla juoksulla.


title: Ghazi Ghrayri

text: Ghazi Ghrayri on tunisialainen jalkapallovalmentaja, joka valmentaa arabiemiirikuntalaista Ajman Clubia.


title: Ghazi Ghrayri

text: Ghrayri valmensi menestyksekkäästi CS Sfaxienia kaudella 2008–2009 Tunisian cupin voittoon. Tunisian pääsarjassa joukkue sijoittui sen sijaan neljänneksi. Ghrayri jätti seuran kauden päätteeksi ja hänet palkattiin lokakuussa 2009 Ajman Clubin uudeksi päävalmentajaksi kaudella 2009–2010.


title: Johan Ekblad

text: Johan Ralf (Julle) Ekblad (s. 15. huhtikuuta 1960) on suomenruotsalainen muusikko, säveltäjä ja lauluntekijä. Hän on säveltänyt musiikkia lukuisille artisteille ja yrityksille. Vuosina 2002-2004 hän toimi Ylen BettinaS -shown kapellimestarina. Johan Ekblad on julkaissut vuonna 2003 levyn "Fångade känslor" ja "Unbalanced Horizon Painter" vuonna 2010. Johan Ekblad esiintyy monissa eri kokoonpanoissa, mm. Fratres, HypeZen ja HottFile -yhtyeissä. Hän omistaa Espoossa toimivan Boomsounds -nimisen ohjelmatoimiston.Boomsounds


title: Timo Kytölä

text: Timo Kytölä on suomalainen kitaristi. Hän vaikutti hard rock -yhtye Ancarassa ja on sen toinen perustajajäsen.


title: Kuolleet lehdet

text: ”Kuolleet lehdet” () on Joseph Kosman säveltämä ranskalainen laulu vuodelta 1945. Kappaleen esitti näyttelijä ja laulaja Yves Montand elokuvassa "Yön portit". Laulu perustui Jacques Prévert'n kirjoittamaan runoon. Suomenkielinen teksti on Kullervon kirjoittama.


title: Kuolleet lehdet

text: Elokuva "Yön portit" ei menestynyt kaupallisesti, mutta kappaleesta tuli heti ilmestyttyään suosittu, ja se nosti Montandin tähdeksi. Siitä on tullut pop- ja jazzstandardi Euroopassa ja Yhdysvalloissa, ja sitä esitetään sekä lauluna että instrumentaalina. Ranskaksi sen ovat esittäneet muun muassa Cora Vaucaire, Marcel Mouloudji, Charles Aznavour, Juliette Gréco ja Edith Piaf. Pianisti Roger Williamsin vuoden 1955 instrumentaalinauhoituksesta tuli yksi vuoden suurimmista myyntimenestyksistä, ja sitä myytiin yli kaksi miljoonaa kappaletta. Williamsin versio on yhä ainoa pianoinstrumentaali, joka on noussut Billboardin singlelistan kärkeen. Jazzsuosioon kappaleen nostivat vuonna 1957 Coleman Hawkinsin, Dizzy Gillespien ja Duke Ellingtonin levytykset.


title: Kuolleet lehdet

text: Laulun englanninkielinen versio on nimeltään ”Autumn Leaves”, ja sen sanoitti Johnny Mercer vuonna 1949. Ensimmäisenä kappaleen levytti englanniksi Jo Stafford vuonna 1950. Kappaleen mukaan nimettiin vuoden 1956 elokuva "Syyslehtiä" ("Autumn Leaves"), jossa laulun esittää Nat King Cole.


title: Kuolleet lehdet

text: Suomeksi kappaleen levytti ensimmäisenä Henry Theel vuonna 1951, sittemmin mm. Olavi Virta (1958), Aikamiehet (1968), Eino Grön (1969) ja Pasi Kaunisto (1976). Myös Georg Ots teki siitä vuonna 1958 oman tulkintansa, jossa hän laulaa ensimmäisen säkeistön ranskaksi ja toisen suomeksi. Harmonikalla kappaleen ovat levyttäneet mm. Matti Viljanen vuonna 1955, Seppo Leino vuonna 1982 ja Taito Vainio vuonna 1987. Agents & Jorma Kääriäinen ovat levyttäneet kappaleen. Topi Sorsakoski on myös levyttänyt kappaleen Kultaa ja timantteja -albumille. Kappaleen ovat esittäneet myös Vesa-Matti Loiri ja Samuli Edelmann elokuvassa Tie pohjoiseen, taustayhtyeenään Kaihon karavaani.


title: Kuolleet lehdet

text: Laulaja-lauluntekijä Serge Gainsbourg kirjoitti kappaleen ”La chanson de Prévert” (”Prévert'n laulu”) tribuuttina ”Kuolleille lehdille”.


title: Magomed-Ali Dahadajev

text: Magomed-Ali Dahadajev (, puoluenimeltään "Mahatš", Махач; 1882 nykyisen Untsukulin piirin Untsukulin kylä, Dagestan – 22. syyskuuta 1918 Verhni Džengutai) oli dagestanilainen bolševikkijohtaja.


title: Magomed-Ali Dahadajev

text: Magomed-Ali Dahadajev syntyi sepän perheeseen. Vuodesta 1900 hän opiskeli Pietarin liikenneinsinööri-instituutissa. Vuonna 1905 hän toimi yhtenä Venäjän sosiaalidemokraattisen työväenpuolueen Temir-Han-Šuran järjestön johtajista. Marraskuussa 1906 hänet karkotettiin Dagestanista. Vuonna 1910 Dahadajev valmistui instituutista ja työskenteli sen jälkeen insinöörinä Maikopin rautatiellä.


title: Magomed-Ali Dahadajev

text: Helmikuun vallankumouksen jälkeen Dahadajev osallistui Dagestanin bolševikkien toimintaan. Vuoden 1918 alussa hän oli perustamassa paikallista punakaartia, toukokuusta 1918 lähtien toimi alueen sota- ja vallankumousneuvoston jäsenenä ja sotakomissaarina. Myöhemmin hänet valittiin Dagestanin toimeenpanevan komitean ja sotaneuvoston jäseneksi. Yhdessä Ullubi Buinakskin kanssa hän johti Dagestanin puna-armeijaa. Syyskuussa 1918 Dahadajev jäi valkokaartilaisten vangiksi ja hänet ammuttiin. Petrovsk-Portin kaupunki nimettiin hänen mukaansa Mahatškalaksi vuonna 1922. Dahadajevin nimeä kantaa myös Dahadajevin piiri Dagestanissa.


title: Tsumadan piiri

text: Tsumadan piiri () on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 1 100 neliökilometriä. Asukkaita on 22 600 henkeä (vuonna 2009).


title: Tsumadan piiri

text: Tsumadan piiri sijaitsee Andijskoje Koisu -joen laaksossa Dagestanin länsiosan vuoristoseudulla. Se rajoittuu koillisessa Botlihin ja Ahvahin piireihin, idässä Šamilin piiriin, etelässä Tljaratan ja Tsuntan piireihin, lännessä Georgiaan ja luoteessa Tšetšenian tasavaltaan.


title: Tsumadan piiri

text: Piiriin kuuluu 23 maalaiskuntaa: Agvali, Etšeda, Gadiri, Gakko, Gigatl, Hušet, Huštada, Hvarši, Inhokvari, Kedi, Kotšali, Kvanada, Metrada, Nižneje Hvaršini, Nižnije Gakvari, Sasitli, Šava, Sildi, Tindi, Tissi, Tlondoda, Tsumada ja Verhneje Gakvari. Hallinnollinen keskus on Agvalin kylä. Asutuskeskuksia on yhteensä 35.


title: Tsumadan piiri

text: Seudun kanta-asukkaita ovat andilaisia ja tseziläisiä kieliä puhuvat bagulalit, hvaršit, tindalit ja tšamalalit. Virallisesti heitä on pidetty avaareina. Vuonna 1944 osa väestöstä siirrettiin Tšetšeniaan, josta he sittemmin ovat muuttaneet Dagestanin tasankoseudulle.


title: Tsumadan piiri

text: Perinteisiä elinkeinoja ovat karjanhoito, maanviljely ja puutarhanhoito. Nykyään suurin osa työikäisestä väestöstä käy ansiotöissä piirin ulkopuolella. Vaikea sosioekonominen tilanne on aiheuttanut yhteiskunnallisia levottomuuksia.


title: Tsumadan piiri

text: Paikallislehtenä ilmestyy avaarinkielinen "Tsumadisezul garak" (”Tsumadan ääni”).


title: Liberty Records

text: Liberty Records oli alun perin amerikkalainen, vuonna 1955 perustettu levy-yhtiö. Tällä hetkellä se toimii EMI:n alaisuudessa Isossa-Britanniassa. Yhtiön artisteja ovat olleet mm. Garth Brooks, Canned Heat, Eddie Cochran, CCR, Hawkwind, Alexis Korner, Kenny Rogers ja The Stranglers.


title: Liberty Records

text: Alkuaikoina yhtiö keskittyi pääsääntöisesti orkesteri- ja elokuva-musiikkiin. Sittemmin se otti suojiinsa myös muiden genrejen artisteja, kuten rock and roll-muusikko Eddie Cochranin. Muita yhtiön alkuaikojen hittejä oli mm. The Chipmuncksin "The Chipmuncks Song (Christmas Don't Be Late)".


title: Liberty Records

text: 1960-luvun alun isoin nimi Libertyllä oli teini-idoli Bobby Vee. Vuosikymmenen puolivälin jälkeen yhtiö rantautui Isoon-Britanniaan, jossa sen jakelijoina toimivat mm. Decca Records ja EMI. Libertyn englantilaisiin artisteihin kuuluivat mm. Bonzo Dog Band, Idle Race, The Aynsley Dunbar Retaliation, The Searchers ja Family. Transamerica Corporation, amerikkalainen vakuutusyhtiö, osti Libertyn vuonna 1968 ja yhdisti sen United Artist Recordsiin. Vuonna 1971 Libertyn nimi pudotettiin lopullisesti ja yhtiö jatkoi United Artist Records-nimellä.


title: Liberty Records

text: Vuonna 1979 yhtiö siirtyi EMI:lle, joka vuorostaan pudotti United Artist Records-nimen ja alkoi julkaista sen katalogia Liberty Recordsin nimellä. 1980-luvulla amerikkalainen Capitol Records julkaisi Libertyn kautta country-musiikkia. 2000-luvulla Liberty Records toimii edelleen EMI:n alaisuudessa, julkaisten pääasiassa vanhempien yhtyeiden albumeja.


title: UKP

text: UKP on vuonna 1983 perustettu kaukalopallon erikoisseura Raumalta. Seuran virallinen nimi on Uturan kaukalopalloilijat ry, mistä myös lyhenne UKP tulee. UKP pelasi kauteen 2009–2010 Kaukalopalloliigassa, yhteensä 18. kautta pääsarjassa. Silti seura ei kertaakaan selviytynyt mitaleille vaan paras sijoitus oli neljäs, joka on tullut neljä kertaa. Liigan maratontaulukossa seura on toisena.


title: UKP

text: Joukkueella ei tällä hetkellä ole mitään toimintaa pelaajien ja rahoituksen puutteen vuoksi.


title: UKP

text:
Joukkue pelaa kotiottelunsa Äijänsuon harjoitushallissa.
Seuran kotisivut


title: Jouni Nikula

text: Jouni Nikula (s. 12. huhtikuuta 1978) on kokkolalainen muusikko, toimittaja ja kolumnisti. Hänen pääinstrumenttinsa on laulu.


title: Jouni Nikula

text: Nikula on Suuri Juhla -pop-duon jäsen. Äänialaltaan hän on tenori.


title: Jouni Nikula

text: Oopperarooleja Nikula on tehnyt muun muassa Kokkola-operan tuotannoissa Taikahuilu, La veritá in cimento, Drei Wasserspiele, Pieni nokipoika ja Der Silbersee. Solistina hän on esiintynyt muun muassa tango- ja viihdeorkesteri Guardia Nuevan kanssa.


title: Jouni Nikula

text: Nikula on opiskellut klassista laulua muun muassa tenori Lasse Penttisen ja sopraano Annika Myllärin kanssa.


title: Jouni Nikula

text: Nikula on levyttänyt bändeissä Requiem, Altaria, Isäntä Meidän ja Jack the Frost. Jack the Frostissa hän soittaa myös bassoa.


title: Jouni Nikula

text: Pop-kokoonpano Duomion Nikula perusti yhdessä Ulla Nikulan kanssa syksyllä 2012. Duosta tuli myöhemmin Suuri Juhla. Suuri Juhla on tehnyt yhteistyötä tuottaja Jonas Olssonin kanssa. Suuren Juhlan ensimmäinen minilevy julkaistiin kevättalvella 2016. Samalla yhtye aloitti keikkailun.


title: Jouni Nikula

text: Kestävyysjuoksijana Nikula edusti Kälviän Tarmoa ja kuului juoksutalli Yökyöpeleihin 19-vuotiaaksi asti. 800-metrillä hänen ennätyksensä on 1:57.94.


title: Autumn Leaves (täsmennyssivu)

text: Autumn Leaves voi tarkoittaa:


title: Botlihit

text: Botlihit (botlihiksi буйхади, "buihadi") ovat andilaista botlihin kieltä puhuva kansa Dagestanissa Venäjällä. Väestönlaskennoissa heidät on yleensä luettu avaareiksi. Perinteinen uskonto on sunnalainen islam.


title: Botlihit

text: Botlihit asuvat Andijskoje Koisu -joen keskijuoksun vasemmalla rannalla Botlihin piirin Botlihin ja Miarson kylissä. Vuoden 1926 väestönlaskennan mukaan botliheja oli 3 350 henkeä. Myöhemmin heitä on pidetty avaareina. 1990-luvun alussa botliheja arvioitiin olevan noin 6 000 henkeä. Venäjän vuoden 2002 väestönlaskennassa heitä rekisteröitiin kuitenkin vain 16 henkeä. Botlihin kielen puhujia laskettiin olevan 90 henkeä. Sivistyskielinään botlihit käyttävät avaaria ja venäjää.


title: Botlihit

text: 1300–1400-luvuille saakka botlihit kuuluivat andilais-tseziläisten kansojen muodostamaan Didon liittokuntaan. Myöhemmin alueelle syntyi Tehnutsalin kyläkuntien liitto. Historiallisten lähteiden mukaan botlihit harjoittivat vielä 1300-luvun lopussa kristinuskoa ja perinteistä uskontoaan. 1500-luvulla he joutuivat Avarian kaanikunnan alaisuuteen ja kääntyivät muslimeiksi. 1820–1850-luvuilla botlihit osallistuivat aktiivisesti imaami Šamilin johtamaan Dagestanin ja Tšetšenian vapaustaisteluun.


title: Botlihit

text: Perinteisiä elinkeinoja ovat puutarhanhoito ja viininviljely sekä vähäisemmässä määrin terassiviljely ja karjanhoito. Käsityöammateista merkittävimpiä olivat villan ja nahkan käsittely. Botlihin kylä oli Dagestanin vuoristoseutujen tärkein kaupan keskus. Kylät sijaitsevat vuorten rinteillä. Kaksikerroksiset neliskulmaiset talot on rakennettu kivestä. Perinteinen vaatetus on samankaltainen kuin avaareilla. Ruokavalio koostuu vilja- ja maitotuotteista, lihasta, hedelmistä ja kasviksista. Suosittu ruokalaji on lihan tai maitotuotteiden kanssa syötävä hinkal.


title: Botlihit

text: Yhteiskuntajärjestyksen perustan muodostivat sukuyhteisöt. Ydinperhe oli pieni. Avioliitot solmittiin yleensä suku- tai kyläyhteisön sisällä. Suullisen kansanperinteen kielinä toimivat sekä botlih että avaari. Botlihin kylä oli Dagestanin vuoristoseudun islamilaisen sivistyksen keskus, jonne vuonna 1882 avattiin ensimmäinen maallinen koulu.


title: Suleiman Stalski

text: Suleiman Stalski (, lezgiksi СтӀал Сулейман, "Stal Suleiman"; 18. toukokuuta 1869 nykyisen Suleiman Stalskin piirin Ašaga-Stalin kylä, Dagestan – 23. marraskuuta 1937 Ašaga-Stal) oli lezgiläinen kansanrunoilija.


title: Suleiman Stalski

text: Suleiman Stalski syntyi talonpojan perheeseen. Häi jäi varhain orvoksi, työskenteli 13-vuotiaasta lähtien renkinä ja myöhemmin 20 vuoden ajan Azerbaidžanin ja Keski-Aasian öljykentillä ja rakennustyömailla. Kotikyläänsä palattuaan hän eli maanviljelijänä. Venäjän kansalaissotaan hän osallistui puna-armeijan riveissä.


title: Suleiman Stalski

text: Luku- ja kirjoitustaidoton Stalski ryhtyi laatimaan runoja jo nuorena. Varhaistuotannossaan hän kuvaa yhteiskunnallista epäoikeudenmukaisuutta ja arvostelee vallanpitäjiä ja muslimipapistoa. Lokakuun vallankumouksen jälkeen hän sepitti ajankohtaista vallankumous- ja kansalaislyriikkaa.


title: Suleiman Stalski

text: 1930-luvun alussa Stalskin runoja alettiin julkaista Dagestanin lehdistössä lezgiksi ja myöhemmin myös venäjäksi ja muilla kielillä. Ensimmäinen runokokoelma ilmestyi vuonna 1934. Samana vuonna Stalski sai Dagestanin kansanrunoilijan arvonimen. Vuonna 1934 Stalski osallistui myös Neuvostoliiton kirjailijaliiton ensimmäiseen edustajakokoukseen, jossa Maksim Gorki nimitti häntä ”1900-luvun Homerokseksi”. Vuonna 1935 hänet valittiin Dagestanin toimeenpanevan keskuskomitean jäseneksi.


title: Suleiman Stalski

text: 1930-luvun jälkipuoliskolla Stalski tuli tunnetuksi koko Neuvostoliitossa maan puoluejohtajia ja yhteiskuntajärjestystä ylistävistä runoistaan. Vuonna 1936 hänet palkittiin Leninin kunniamerkillä. Stalskin mukaan nimettiin kulttuurilaitoksia, katuja, laivoja, öljy- ja kaasuesiintymä, Dagestanin kirjallisuuspalkinto ja yksi tasavallan hallintopiireistä.


title: Suleiman Stalski

text: Stalinin kuoltua ja Neuvostoliiton hajottua Stalskin tuotanto on unohdettu ja häneen on kohdistettu erilaisia ideologisia syytöksiä. Dagestanissa häntä pidetään kuitenkin edelleen merkkihenkilönä. Koska Stalski ei itse kirjoittanut runojaan, on epäselvää, missä määrin hänen nimissään julkaistut teokset ovat niiden muistiinmerkitsijöiden ja kääntäjien käsialaa. Runoilijan hengellinen ja rakkauslyriikka jäi aikanaan kokonaan julkaisematta.


title: Number Ones (Michael Jackson)

text: Number Ones on Michael Jacksonin vuonna 2003 julkaistu kokoelma-albumi, joka koostuu Jacksonin listaykkösistä. Albumi sisältää yhden uuden kappaleen "One More Chance". Albumia on myyty maailmanlaajuisesti yli 12 miljoonaa kappaletta.


title: Åländsk Samling

text: Åländsk Samling on poliittinen allianssi, joka koostuu Ahvenanmaan pääpuolueista. Tässä allianssissa kisataan Ahvenanmaan paikasta eduskunnassa. Sen edustaja muodostaa yhdessä RKP:n kanssa ruotsalaisen eduskuntaryhmän.


title: Åländsk Samling

text: Ahvenanmaalta valitaan Suomen eduskuntaan aina yksi edustaja riippumatta alueen asukasluvusta. Ahvenanmaan vaalipiiri on eduskuntavaaleissa yksi vaalipiiri. Ahvenanmaalla toimivat eri puolueet kuin Manner-Suomessa, ne toimivat eduskuntavaaleissa, maakuntapäivien vaaleissa ja kunnallisvaaleissa. Presidentinvaaleissa ja europarlamenttivaaleissa ahvenanmaalaiset äänestävät samoja ehdokkaita kuin mannersuomalaisetkin. Ahvenanmaalta valittu edustaja (vuoden 2007 vaaleissa Elisabeth Naucler) kuuluu ruotsalaiseen eduskuntaryhmään. Vuonna 2015 eduskuntaan valittiin Ahvenanmaalta Mats Löfström. Åländsk Samlingin lisäksi vaaleissa vaikutti myös Ahvenanmaan liberaalit.


title: Åländsk Samling

text: Åland Samling oli myös Ahvenanmaan maakunnassa toiminut poliittinen yhteistyöjärjestö. ÅS perustettiin vuonna 1957. 1950- ja 1960-luvuilla järjestössä vaikuttivat maakunnan kaikki poliittiset suuntaukset kansandemokraatteja lukuun ottamatta. Järjestössä oli erillisiä osastoja. Esimerkiksi sosialidemokraatit kuuluivat ÅS:n palkansaajien osastoon, josta on käytetty myös nimeä "Åländsk Samling II". Osastojen pohjalta kehittyi 1960-luvun lopulta lähtien maakunnan nykyinen puoluejako.


title: Lars Søndergaard

text: Lars Søndergaard (s. 5. huhtikuuta 1959) on tanskalainen jalkapallovalmentaja ja entinen pelaaja.


title: Lars Søndergaard

text: Søndergaard pelasi oman uransa Aalborg BK:ssa, muttei koskaan noussut maansa kuuluisimpien pelaajien joukkoon. Valmennusuransa hän aloitti 1996 AaB:n juniorivalmentajana ja siirtyi 1997 seuran edustusjoukkueen peräsimeen. Hans Backen tultua 1998 päävalmentajaksi jatkoi Søndergaard uraansa ruotsalaisen kakkosvalmentajana. Yhteistyön tuloksena AaB voitti Tanskan mestaruuden 1999. Kaksikko jatkoi yhteistyötään SV Austria Salzburgissa kaudella 2000/01. Backen jätettyä seuran nousi Søndergaard päävalmentajaksi. Hän valmensi seuraa kaksi kautta ja parhaaksi saavutukseksi jäi cupin finaalipaikka kaudelta 2001/02. Pesti päättyi potkuihin lokakuussa 2003.


title: Lars Søndergaard

text: Maaliskuussa 2004 Søndergaard jatkoi uraansa FK Austria Wienin päävalmentajana. Hänen johdollaan seura oli kauden päätteeksi liigassa kakkosena. Seuraava kausi toi Itävallan cupin mestaruuden, mutta liigamenestys ei tyydyttänyt ja seura erotti Søndergaardin. Tanskalainen palasi valmennuskuvioihin tammikuussa 2006 itävaltalaisen Grazerin päävalmentajana. Tanskalainen luotsasi seuraa puolitoista vuotta jättäen talousvaikeuksiin ajautuneen joukkueen kesällä 2007.


title: Lars Søndergaard

text: Søndergaard valmensi seuraavaksi FC Wacker Innsbruckia heinäkuusta lokakuuhun 2007. Tammikuussa 2008 hän siirtyi FC Red Bull Salzburgin reservijoukkueen valmentajaksi. Kesällä 2009 hän palasi yhdeksän vuoden tauon jälkeen kotimaahansa Viborgin päävalmentajana.


title: Lars Søndergaard

text: Kesäkuussa 2011 Søndergaard siirtyi SønderjyskEn päävalmentajaksi. Hän luotsasi debyyttikaudellaan 2011/12 seuran Tanskan cupin välieriin. SønderjyskE voitti kotonaan FC Kööpenhaminan 4–3, mutta avausosan 1–0 vierastappion myötä finaalipaikka jäi haaveeksi. Tanskan Superliigassa SønderjyskEn menestys oli vaatimattomampaa ja paras tulos oli kauden 2012/13 kahdeksas sija. Tanskan cupissa seura eteni toistamiseen välieriin kaudella 2014/15. Neljän päävalmentajakauden jälkeen Søndergaard jätti seuran kesällä 2015 ja palasi lähes kahdenkymmenen vuoden tauon jälkeen Aalborgin päävalmentajaksi. Søndergaardin paluukausi Aalborgissa sujui hyvin ja hän johdatti joukkueen Tanskan liigassa viidenneksi sekä cupissa aina välieriin saakka. Kausi 2016/17 alkoi puolestaan heikommin ja AaB putosi mestaruuskamppailusta syyskauden aikana. Kun AaB 21 kierroksen jälkeen majaili kahdeksantena, neljä pistettä play off -viivan alapuolella, sai Søndergaard joulukuun puolivälissä 2016 potkut tehtävistään.


title: Kuoleman ja unohtamisen aikakirjat

text: Kuoleman ja unohtamisen aikakirjat on Kari Enqvistin vuonna 2009 ilmestynyt kirja. Enqvist pohtii suhdetta kuolemaan ja uskontoon.


title: Kuoleman ja unohtamisen aikakirjat

text: Jyrki Alenius arvioi "Helsingin Sanomissa", että kirja on ”kylmän universumin ilosanomaa”, joka ”lohduttaa enemmän kuin tuhat tyhjää lupaavaa filosofiaa”. Pekka Kymäläinen arvioi "Aamulehdessä", että Enqvist on kirjoittanut jälleen mielenkiintoisen kirjan, joka pureutuu uteliaasti ja tyylitajuja sekoittaen kuolemaan, ihmisyyteen ja uskontoon. "Suomen kuvalehden" avustajan Aku Heinosen mukaan kirja eroaa Enqvistin aikaisemmista teoksista siitä, että se filosofisempi ja että hän kuvailee nykysuuntauksen mukaisesti henkilökohtaisia kokemuksiaan kuolemasta.


title: Uskonnonfilosofia (vuoden 2003 kirja)

text: Uskonnonfilosofia on WSOY:n vuonna 2003 julkaisema artikkelikokoelma uskonnonfilosofiasta. Teoksen ovat toimittaneet Timo Helenius, Timo Koistinen ja Sami Pihlström.


title: Uskonnonfilosofia (vuoden 2003 kirja)

text: Ilkka Pyysiäinen kirjoitti "Tieteessä tapahtuu" -lehden arvostelussa, että teos on toimitettu edustamaan pääosin uskonnollista filosofiaa. Kristilliseen teologiaan keskittymisen kautta ei voi sanoa kovin paljon uskonnosta yleisenä inhimillisenä ilmiönä. Pyysiäinen korostaa, että uskontojen tutkimus tuottaa uskonnollisuudesta tietoa, jonka pohjalta uskonnon käsitettä voidaan eritellä. ”Ellei tätä tietoa oteta huomioon, uskonnonfilosofiasta tulee pelkkää spekulaatiota, joka kuvastaa vain filosofin omaa käsitystä uskonnosta”, Pyysiäinen sanoo.


title: Uskonnonfilosofia (vuoden 2003 kirja)

text: Pyysiäinen arvostelee myös teokseen ateismia käsittelevän artikkelin kirjoittaneen Ilkka Niiniluodon tavoin teologista käsitystä uskonnosta wittgensteinilaisena kielipelinä. Pyysiäisen mukaan uskonnon tutkimus voi vahvistaa, että suurin osa uskovaisista vaikuttaa ajattelevan, että heidän uskomuksensa koskevat todellisia olioita, joilla on oikeasti vaikutuksia todellisuudessa. ”Fideismi on epätoivoinen yritys varata uskonnolle edes pienen pieni nurkka, jossa kyyhöttää suojassa kaikelta mahdolliselta kritiikiltä”.


title: Järki, arvot ja välineet

text: Järki, arvot ja välineet: Kulttuurifilosofisia esseitä on Ilkka Niiniluodon artikkelikokoelma, joka on ilmestynyt Otavan kustantamana vuonna 1994.


title: Miten miljoonia huijataan

text: Miten miljoonia huijataan – suurpetkuttajien värikäs historia on vuonna 2009 ilmestynyt Kari Narsin kirjoittama kirja rahan huijaamisen historiasta.


title: Miten miljoonia huijataan

text: Nars valottaa tapauskuvausten kautta ihmisten herkkäuskoisuuden ja ahneuden historiaa. Historiaan jäänyt esimerkki on kenraali Gregor MacGregor, joka perusti 1820-luvulla Etelä-Amerikkaan haamuvaltion Poyaisin tasavallan ja myi sieltä maata hyväuskoisille englantilaisille ja ranskalaisille. Toinen historiaan jäänyt huijaus on 1920-luvulla Eiffel-tornin myyminen romuna liikemiehelle. Tuore esimerkki taas on pyramidihuijauksesta tuomittu Bernard Madoff, jonka huijauksen kohteeksi joutuivat niin tuttavapiiri kuin hyväntekeväisyysjärjestötkin.


title: Miten miljoonia huijataan

text: Mukana on myös kertomukset suomalaisesta pankinjohtajasta ja -huijarista Nils Idmanista sekä tutkinnan kohteena olevasta WinCapitasta, johon 10 000 suomalaista sijoitti rahojaan. Nars kysyy, miksi naiset eivät huijaa, ja on kehittänyt miesten käyttöön hajutestin.


title: Miten miljoonia huijataan

text:
Nars sai idean kirjaansa juuri WinCapitasta, jonka yhteydessä tuli usein esiin myös Idmanin nimi.
Hämmästellessään ihmisten sinisilmäisyyttä hän samalla rupesi miettimään, miten huijarit menettelevät.
Kauppatieteen tohtorina ja työuransa ansiosta Nars tuntee rahamaailman, ja rahan maailmassa liikkui edellinenkin teos "Raha ja onni", jossa hän pohtii omistamisen ja onnellisuuden suhdetta. Tässä teoksessa Nars paneutuu tapausselostuksen ohella huijauksen taustoihin, menettelytapoihin ja niiden seurauksiin. Hän myös analysoi rikollisten luonnetta ja toteaa, että kyse on psykopaateista, joilta puuttuu omatunto mutta joilla on kyky hurmata uhrinsa.


title: Miten miljoonia huijataan

text: Naiset eivät myöskään joudu huijausten kohteeksi yhtä herkästi kuin miehet, koska esittävät hankalia kysymyksiä. Nars varoittaa, että jos jokin tuntuu liian hyvältä ollakseen totta, se ei todennäköisesti olekaan totta: kohtuuttoman suuri voittoprosentti ei ole totta.


title: Tiede, toiminta ja todellisuus

text: Tiede, toiminta ja todellisuus: Tieteellisen maailmankäsityksen filosofiset perusteet on Raimo Tuomelan tieteenfilosofinen teos. Kirja on ilmestynyt Gaudeamuksen Filosofinen kirjasto -sarjassa 1983.


title: Unisono (albumi)

text: Unisono on suomalainen yhtyeen Unisonon albumi, joka julkaistiin vuonna 1975. Ensimmäisen CD-painoksen levystä julkaisi Rocket Records 26. toukokuuta 2010.


title: Unisono (albumi)

text: Kappale ”Chorea Urbana” on omistettu Matti Kurkiselle.


title: Uskontoteoria

text: Uskontoteoria pyrkii kuvaamaan uskonnon tai uskontojen yleisiä piirteitä. Uskototeoriat voidaan jakaa uskonnon olemuksen (mitä uskonnot ovat) ja funktionaalisuuden (mikä on uskontojen tehtävä) teorioihin sekä reduktiivisiin (onko uskonto itse asiassa esim. psykologinen tarve) teorioihin. Osa antropologeista, kuten Clifford Geertz, ovat päätynyt primitiivisten kulttuurien etnografisista tutkimuksista tulokseen, että yleisteoriaa uskonnoista ei ole mahdollista luoda.


title: Uskontoteoria

text: Vaikutusvaltaisia olemuksen teorioita ovat esittäneet Edward Burnett Tylor ja James George Frazer, Rudolf Otto (uskonnollinen kokemus) ja Mircea Eliade (uskontojen transsendenssinen täydellisyys, tarkoituksellisuus ja mytologiset piirteet).


title: Uskontoteoria

text: Kuuluisia funktionaalisia teorioita ovat esittäneet Karl Marx (taloudellinen näkökulma), Sigmund Freud (näkemys uskonnoista neurooseina) ja Émile Durkheim (uskontojen sosiaalinen tehtävä). Myös Max Weber tutki uskonnon sosiologiaa.


title: Mrad Mahjoub

text: Mrad Mahjoub on tunisialainen jalkapallovalmentaja.